**UPUTE ZA PRIJAVITELJE**

Poziv na dostavu projektnih prijedloga

**Izgradnja i/ili opremanje postrojenja za sortiranje odvojeno sakupljenog otpadnog papira, kartona, metala, plastike i drugih materijala**

(*referentni broj: NPOO.C1.3.R2-11.05*)

*otvoreni postupak u modalitetu privremenog poziva*



**Ministarstvo gospodarstva i održivog razvoja**

Sadržaj

[1. Opće informacije 4](#_Toc156397687)

[2. Predmet, svrha i pokazatelji Poziva 5](#_Toc156397688)

[2.1 Svrha (cilj) Poziva 5](#_Toc156397689)

[2.2 Predmet Poziva 5](#_Toc156397690)

[2.3 Pokazatelji 6](#_Toc156397691)

[3. Financijska alokacija, iznosi i intenziteti bespovratnih sredstava 7](#_Toc156397692)

[3.1 Obveze prijavitelja vezane uz financiranje projekta 7](#_Toc156397693)

[3.2 Procjena dodjele bespovratnih sredstava u odnosu na objektivno i pravno određenje državnih potpora (članak107. stavka 1. Ugovora o funkcioniranju Europske unije) 7](#_Toc156397694)

[3.3 Obveza odabira operatera 11](#_Toc156397695)

[3.4 Dvostruko financiranje 11](#_Toc156397696)

[4. PRAVILA POZIVA 11](#_Toc156397697)

[4.1 Prihvatljivost prijavitelja 11](#_Toc156397698)

[4.2 Prihvatljivost partnera i formiranje partnerstva 12](#_Toc156397699)

[4.3 Kriteriji za isključenje 12](#_Toc156397700)

[4.4 Broj projektnih prijedloga i ugovora o dodjeli bespovratnih sredstava po Prijavitelju 14](#_Toc156397701)

[4.5 Zahtjevi koji se odnose na sposobnost Prijavitelja, učinkovito korištenje sredstava i održivost rezultata projekta 14](#_Toc156397702)

[4.6 Prihvatljivost projekta 15](#_Toc156397703)

[4.7 Prihvatljive projektne aktivnosti: koja ulaganja su dozvoljena? 17](#_Toc156397704)

[4.8 Opći zahtjevi koji se odnose na prihvatljivost izdataka za provedbu projekta 18](#_Toc156397705)

[4.9 Prihvatljive kategorije troškova 18](#_Toc156397709)

[4.10 Neprihvatljive kategorije troškova 19](#_Toc156397710)

[5. Horizontalna načela 20](#_Toc156397711)

[5.1 Promicanje ravnopravnosti žena i muškaraca i zabrana diskriminacije 21](#_Toc156397712)

[5.2 Pristupačnost za osobe s invaliditetom 21](#_Toc156397713)

[5.3 Održivi razvoj / Načelo „ne nanosi bitnu štetu“ 21](#_Toc156397714)

[6. Podnošenje projektnog prijedloga 24](#_Toc156397715)

[6.1 Objava, izmjene i dopune poziva i rok za predaju projektnog prijedloga 26](#_Toc156397716)

[6.2 Pitanja i odgovori 27](#_Toc156397717)

[6.3 Raspored događanja 27](#_Toc156397718)

[6.4 Objava rezultata Poziva 27](#_Toc156397719)

[7. POSTUPAK DODJELE 28](#_Toc156397720)

[7.1 Faze postupka dodjele bespovratnih sredstava 28](#_Toc156397721)

[7.2 Pojašnjenja tijekom postupka dodjele bespovratnih sredstava 36](#_Toc156397722)

[7.3 Povlačenje projektnog prijedloga 37](#_Toc156397723)

[7.4 Prigovori u postupku dodjele bespovratnih sredstava 37](#_Toc156397724)

[7.5 Ugovaranje 38](#_Toc156397725)

[8. ODREDBE KOJE SE ODNOSE NA PROVEDBU PROJEKTA 39](#_Toc156397726)

[8.1 Razdoblje provedbe projekta 39](#_Toc156397727)

[8.2 Nabava 39](#_Toc156397728)

[8.3 Provjere upravljanja projektom 40](#_Toc156397729)

[8.4 Podnošenje zahtjeva za nadoknadom sredstava 40](#_Toc156397730)

[8.5 Povrat sredstava 41](#_Toc156397731)

[8.6 Revizije projekta 42](#_Toc156397732)

[8.7 Informiranje i vidljivost 42](#_Toc156397733)

[9. ZAŠTITA OSOBNIH PODATAKA 42](#_Toc156397734)

[10. OBRASCI I PRILOZI 43](#_Toc156397735)

[11. POPIS KRATICA 44](#_Toc156397736)

# Opće informacije

Pozivom na dostavu projektnih prijedloga „Izgradnja i/ili opremanje postrojenja za sortiranje odvojeno sakupljenog otpadnog papira, kartona, metala, plastike i drugih materijala“ (u daljnjem tekstu: Poziv) uređuju se ciljevi, uvjeti i postupak za dodjelu bespovratnih sredstava namijenjenih provedbi projekata, a koji će se financirati iz Nacionalnog plana oporavka i otpornosti 2021. – 2026. (u daljnjem tekstu: NPOO).

Ove Upute za prijavitelje (u daljnjem tekstu: Upute) uređuju pravila o načinu podnošenja projektnih prijedloga, navode kriterije prihvatljivosti i kriterije odabira projektnih prijedloga, kriterije prihvatljivosti Prijavitelja, aktivnosti i izdataka te pravila provedbe projekata kojima se dodjeljuju bespovratna sredstva u okviru ovog Poziva.

|  |
| --- |
| **Napomena:** U postupku pripremanja projektnog prijedloga, prijavitelji trebaju proučiti cjelokupnu dokumentaciju Poziva, te redovno pratiti ima li eventualnih ažuriranja (izmjene i/ili dopune) dokumentacije Poziva, koje se objavljuju na internetskim stranicama na stranici sustava *koje se objavljuju na javnom portalu sustava eNPOO (*<https://fondovieu.gov.hr/>) i stranici NPOO(<https://planoporavka.gov.hr>). Propisi koji se odnose na ovaj Poziv su propisi, koji su važeći u trenutku njegove objave, te se na Upute za prijavitelje i ostalu prateću dokumentaciju, kao i na sve odnose koji proizlaze iz Poziva, primjenjuje pozitivno zakonodavstvo što uključuje zakonske i podzakonske akte RH i EU koji su naknadno stupili na snagu, kao i sve njihove kasnije izmjene i dopune. Dužnost je prijavitelja provjeriti primjenjivo zakonodavstvo u trenutku dostave projektnog prijedloga, jer će se na prijavitelja primijeniti propisi koji su na snazi (važeći) u trenutku podnošenja projektnog prijedloga.Prijavitelji se posebice trebaju upoznati s uvjetima Ugovora o dodjeli bespovratnih sredstava za projekte koji se financiraju iz Mehanizma za oporavak i o otpornost, daljnjem tekstu Ugovor o dodjeli bespovratnih sredstava, u kojima se razrađuju prava i obveze prijavitelja kao korisnika sredstava. Predložak Ugovora sastavni je dio Poziva. |

Vlada Republike Hrvatske je na sjednici održanoj 8. srpnja 2021. godine donijela Odluku o sustavu upravljanja i praćenju provedbe aktivnosti u okviru Nacionalnog plana oporavka i otpornosti 2021. - 2026. (NN 78/21). U skladu s navedenom Odlukom, nadležno tijelo za dodjelu bespovratnih sredstava za provedbu ulaganja je Tijelo državne uprave nadležno za komponentu/podkomponentu NPOO, a u smislu provedbe ovog Poziva to je Ministarstvo gospodarstva i održivog razvoja (u daljnjem tekstu: NT).

Ovaj Poziv pokrenut je u okviru NPOO komponente C1. Gospodarstvo, podkomponente C1.3. Unaprjeđenje vodnog gospodarstva i gospodarenja otpadom, reforme C1.3. R2 Provedba projekata za održivo gospodarenje otpadom i investicije C1.3. R2-I1 - Program smanjenja odlaganja otpada, koji obuhvaća pored ostalog i ulaganja u izgradnju i opremanje postrojenja za sortiranje odvojeno sakupljenog komunalnog otpada.

Dodjelom bespovratnih sredstava i provedbom odobrenih projekata u okviru ovog poziva se doprinosi postizanju ciljeva gospodarenjem komunalnim otpadom u Europskoj uniji:

1. najmanje 55% mase komunalnog otpada mora se oporabiti recikliranjem i pripremom za ponovnu uporabu do 2025. godine,
2. količina komunalnog otpada odloženog na odlagališta otpada može biti najviše 10% mase ukupno proizvedenog komunalnog otpada do 2035. godine.

# Predmet, svrha i pokazatelji Poziva

## **Svrha (cilj) Poziva**

Svrha ovog poziva je doprinos postizanju ciljeva gospodarenjem komunalnim otpadom:

a) najmanje 55% mase komunalnog otpada mora se oporabiti recikliranjem i pripremom za ponovnu uporabu do 2025. godine,

b) količina komunalnog otpada odloženog na odlagališta otpada može biti najviše 10% mase ukupno proizvedenog komunalnog otpada do 2035. godine.

## Predmet Poziva

Predmet ovog Poziva je poticanje uspostave **novih** **postrojenja za** **sortiranje isključivo odvojeno sakupljenog otpadnog papira, kartona, metala, plastike i drugih materijala** (u daljnjem tekstu: postrojenja za sortiranje odvojeno sakupljenog komunalnog otpada tj. postrojenja za sortiranje odvojeno prikupljenih suhih reciklata) dodjelom bespovratnih sredstava iz NPOO-a.

Bespovratna sredstva koja će se dodijeliti odabranim prijaviteljima neće se smatrati državnom potporom u slučaju ispunjenja svih zahtjeva navedenih u 3.2. Procjena dodjele bespovratnih sredstava u odnosu na objektivno i pravno određenje državnih potpora ([članak 107. stavka 1.](https://eur-lex.europa.eu/legal-content/HR/AUTO/?uri=celex:12016E107)Ugovora o funkcioniranju Europske unije) ovog poziva. Odabrani prijavitelji (i budući Korisnici) su obvezni pri podnošenju projektnog prijedloga te provedbi projekta ispuniti sve zahtjeve navedene u ovom pozivu vezane uz procjenu učinka dodjele bespovratnih sredstava u odnosu na objektivno i pravno određenje državnih potpora ([članak107. stavka 1.](https://eur-lex.europa.eu/legal-content/HR/AUTO/?uri=celex:12016E107)Ugovora o funkcioniranju Europske unije/UFEU) po ovom pozivu jer u slučaju neispunjenja svih zahtjeva dodijeljena bespovratna sredstva će se smatrati nezakonitom državnom potporom koja podliježe povratu dodijeljenih sredstava.

Predviđeno je poticati prije spomenute aktivnosti koje su ekonomski opravdane i održive, tj. izgrađena i/ili opremljena postrojenja mogu ostvariti pozitivnu ili nultu operativnu dobit tijekom ekonomskog trajanja ulaganja. Operativna dobit znači razlika između diskontiranih prihoda i diskontiranih operativnih troškova tijekom ekonomskog trajanja ulaganja ako je ta razlika pozitivna. Ti operativni troškovi obuhvaćaju troškove kao što su troškovi osoblja, materijala, ugovorenih usluga, komunikacije, energije, održavanja, najma i administrativni troškovi itd., no isključuju troškove amortizacije i troškove financiranja ako su oni obuhvaćeni potporama za ulaganje.

U pozivu su koriste pojmovi koji imaju slijedeće značenje:

Postrojenje za sortiranje odvojeno sakupljenog otpada (sortirnica) je građevina za gospodarenje otpadom namijenjena razvrstavanju, mehaničkoj obradi i skladištenju odvojeno sakupljenog komunalnog otpada. U Planu gospodarenja otpadom Republike Hrvatske za razdoblje 2023.-2028. godine (PGO RH 2023.-2028.; NN 84/23) koristi se i izraz postrojenja za sortiranje odvojeno prikupljenih suhih reciklata. U PGO RH 2023.-2028. navodi se i pojam suhi reciklati - papir, karton, staklo, plastika, metal i dr.

1. Pojam građevina je uređen Zakonom o gradnji (NN[153/13](https://www.zakon.hr/cms.htm?id=17765),[20/17](https://www.zakon.hr/cms.htm?id=17767),[39/19](https://www.zakon.hr/cms.htm?id=39339),[125/19](https://www.zakon.hr/cms.htm?id=42213)) kao građenjem nastao i s tlom povezan sklop, izveden od svrhovito povezanih građevnih proizvoda sa ili bez instalacija, sklop s ugrađenim postrojenjem, samostalno postrojenje povezano s tlom ili sklop nastao građenjem.
2. Pojam postrojenje, rekonstrukcija, nadogradnja i oprema su uređeni Zakonom o gradnji (NN[153/13](https://www.zakon.hr/cms.htm?id=17765),[20/17](https://www.zakon.hr/cms.htm?id=17767),[39/19](https://www.zakon.hr/cms.htm?id=39339),[125/19](https://www.zakon.hr/cms.htm?id=42213)).

## Pokazatelji

Za potrebe praćenja postignuća, prijavitelj je obvezan na razini projektnog prijedloga u Prijavnom obrascu i ostaloj za to predviđenoj dokumentaciji navesti konkretne vrijednosti ***pokazatelja poziva*** koje će ostvariti svojim projektom.

Vrijednosti pokazatelja Poziva i pokazatelja na razini projekta pratit će MINGOR/NT i FZOEU kao PT.

***Tablica 1. Pokazatelji***

|  |  |  |
| --- | --- | --- |
| ***Pokazatelj Poziva*** | ***Jedinica mjere*** | ***Opis i izvor provjere*** |
| *Količina odvojeno sakupljenog komunalnog otpada koji će nakon sortiranja biti pripremljena za recikliranje* | *tona/**godišnje* | *Prijavitelj je obvezan u projektnom prijedlogu iskazati količinu otpada koji će nakon sortiranja biti pripremljen za recikliranje, a koja mora iznositi najmanje 50% od ukupne ulazne količine otpada koja je zaprimljena u postrojenje za sortiranje odvojeno sakupljenog komunalnog otpada.*Izvor provjere je Izvješće nakon provedbe projekta za prvu punu kalendarsku godinu nakon ishođenja dozvole za gospodarenje otpadom od strane izabranog upravitelja postrojenja za sortiranje odvojeno sakupljenog komunalnog otpada, a koje sadrži ispis podataka iz elektroničkog očevidnika o nastanku i tijeku otpada (e-ONTO). |
| *Izgrađeno postrojenje za sortiranje odvojeno sakupljenog komunalnog otpada* | *broj* | *Pokazatelj mjeri broj novih izgrađenih postrojenja za sortiranje odvojeno sakupljenog komunalnog otpada.*Izvor provjere je uporabna dozvola za izgrađeno postrojenje za sortiranje odvojeno sakupljenog komunalnog otpada. |

*Napomena:*

*Količina odvojeno sakupljenog komunalnog otpada koji će nakon sortiranja biti pripremljena za recikliranje u Obrascu 1 - Prijavnom obrascu, u dijelu Pokazatelji i rezultati, uzima se kao podatak iz Obrasca 5 – Pojednostavljena analiza troškova i koristi, radni list Operativni P&T, stavka Ukupna količina (t/god) i to za prvu punu kalendarsku godinu nakon ishođenja Dozvole za gospodarenje otpadom od strane izabranog upravitelja postrojenja (datum ishođenja dozvole je početak operativnog rada sortirnice).*

Pravilima o financijskim korekcijama, člankom 3. i člankom 4. (Prilog 1.3. dokumentacije poziva) je propisano da tijela nadležna za poziv (NT i/ili PT) imaju pravo odrediti financijsku korekciju u slučaju neostvarenja planirane razine (vrijednosti) pokazatelja projekta, kako su definirani u Ugovoru o dodjeli bespovratnih sredstava. U slučaju neostvarenja pokazatelja, nadležno tijelo će u utvrđivanju opravdanosti primjene financijske korekcije utvrđivati utjecaj neostvarivanja pokazatelja na postupak dodjele bespovratnih sredstava (postupak odabira) i na ostvarenje ciljeva projekta te će razmatrati opravdanost razloga (okolnosti) koji su doveli do neostvarenja pokazatelja kao što su: utjecaj socio-ekonomskih čimbenika ili vanjskih utjecaja (čimbenika okoline), nastup više sile, izvanrednih i nepredvidivih okolnosti, pojašnjenja i obrazloženja Korisnika te postupanje Korisnika prilikom provedbe projekta (lista nije isključiva). Financijska korekcija utvrđuje se u obliku izvršenja povrata dijela isplaćenih sredstava razmjerno neostvarenom udjelu pokazatelja u obliku paušalne financijske korekcije.

# Financijska alokacija, iznosi i intenziteti bespovratnih sredstava

Bespovratna sredstva dodjeljivat će se putem otvorenog postupka dodjele bespovratnih sredstava u modalitetu privremenog Poziva.

Ukupan raspoloživ iznos bespovratnih sredstava za dodjelu iz NPOO-a u okviru ovog Poziva je **9.000.000,00 EUR.**

MINGOR kao NT zadržava pravo ne dodijeliti sva raspoloživa sredstva u okviru ovog Poziva.

Najniža odnosno najviša dopuštena ukupna vrijednost bespovratnih sredstava iz NPOO-a koja se može dodijeliti za financiranje prihvatljivih troškova/izdataka pojedinačnog projektnog prijedloga dostavljenog u sklopu ovog Poziva je kako slijedi:

* najniži iznos **133.000,00 EUR**
* najviši iznos **4.000.000,00** **EUR**

Iznos bespovratnih sredstava iz NPOO-a po projektnom prijedlogu i Prijavitelju koji se može dodijeliti u sklopu ovog Poziva iznosi maksimalno 70,0000000 % od ukupnog iznosa prihvatljivih troškova projekta te ne može premašiti prije navedeni najviši niti biti manji od prije navedenog najnižeg iznosa bespovratnih sredstava.

Iznos bespovratnih sredstava i intezitet potpore izračunavaju se za konkretan projekt u Obrascu 5 - Pojednostavljenoj analizi troškova i koristi, a podaci se nalaze u Radnom listu EU doprinos. U Obrazac 5 unose se i nalaze i investicijski troškovi (koji čine i stavke proračuna u Prijavnom obrascu).

Referentni podaci u Tablici Izvori financiranja (EUR) iz Obrasca 1. Prijavni obrazac moraju biti identični podacima u Obrascu 5 - Pojednostavljenoj analizi troškova i koristi (Radni list EU doprinos). Podaci koji se odnose na iznos stavki troškova u proračunu i/ili intenziteta potpore u Obrascu 1 - Prijavnom obrascu moraju biti usporedivi i računski ispravni u usporedbi s podacima iz Obrasca 5 - Pojednostavljenoj analizi troškova i koristi.

## Obveze prijavitelja vezane uz financiranje projekta

Prijavitelj se obvezuje iz vlastitih sredstava ili vanjskim financiranjem (svime što ne predstavlja sredstva Unije) osigurati sredstva za financiranje:

1. razlike između iznosa ukupnih prihvatljivih troškova/izdataka projektnog prijedloga te iznosa bespovratnih sredstava iz NPOO-a dodijeljenih za financiranje prihvatljivih troškova/izdataka u sklopu ovog Poziva i
2. svih ukupnih neprihvatljivih troškova/izdataka, neovisno o trenutku nastanka.

Prijavitelj može osigurati financiranje troškova/izdataka iz točke a) i b) i sredstvima iz javnih izvora i sredstvima Unije uz uvjet da ne predstavlja dvostruko financiranje. Ispunjenje ove obveze potvrđuje se potpisom Obrasca 3. Izjava prijavitelja o osiguranju vlastitog udjela sufinanciranja, koju je Prijavitelj dužan dostaviti prilikom dostave projektnog prijedloga.

## Procjena dodjele bespovratnih sredstava u odnosu na objektivno i pravno određenje državnih potpora ([članak107. stavka 1.](https://eur-lex.europa.eu/legal-content/HR/AUTO/?uri=celex:12016E107) Ugovora o funkcioniranju Europske unije)

Izgradnja i/ili opremanje postrojenja za sortiranje odvojeno sakupljenog komunalnog otpada (sortirnica) izravan je doprinos provedbi mjere Mjera 1. Unaprjeđenje sustava za odvojeno sakupljanje komunalnog otpada i infrastrukture (kapaciteta i tehnologije) za recikliranje i druge postupke oporabe komunalnog otpada, Aktivnost A 1.2. Izgradnja i opremanje novih postrojenja za sortiranje odvojeno prikupljenog papira, kartona, metala, stakla, plastike i dr. (sortirnica) i/ili povećanje kapaciteta i tehnološko unaprjeđenje postojećih postrojenja navedene u PGO RH 2023.-2028.

Učinkovitije odvojeno sakupljanje komunalnog otpada je preduvjet za smanjenja nastanka otpada koje je potrebno konačno zbrinuti na odlagalištu. U skladu s time aktivnosti u 2023. i u sljedećem planskom razdoblju obuhvaćaju nastavak izgradnje infrastrukture potrebne za smanjenje odlaganja otpada na odlagališta na 10 % do 2035. godine što uključuje uspostavu centara za ponovnu uporabu, izgradnju postrojenja za sortiranje odvojeno sakupljenog komunalnog otpada, izgradnju postrojenja za recikliranje otpada i izgradnju postrojenja za biološku obradu odvojeno prikupljenog biootpada, a čime će se smanjiti udio komunalnog otpada upućenog na odlaganje.

Prema PGO RH 2023.-2028., jedan od nositelja ove mjere (provedbe) odnosno njezini korisnici su JLS, a financiranje izgradnje i/ili opremanja novih postrojenja predviđeno je sredstvima samih JLS, sredstvima iz NPOO-a te drugim izvorima financiranja.

Dodjelom bespovratnih sredstava i provedbom odobrenih projekata u okviru ovog poziva se doprinosi postizanju ciljeva gospodarenjem komunalnim otpadom u Europskoj uniji:

a) najmanje 55% mase komunalnog otpada mora se oporabiti recikliranjem i pripremom za ponovnu uporabu do 2025. godine,

b) količina komunalnog otpada odloženog na odlagališta otpada može biti najviše 10% mase ukupno proizvedenog komunalnog otpada do 2035. godine.

Također, provedbom projekata u okviru ovog poziva doprinosi se postizanju ciljeva mjere C1.3. R2-I1 na način da će se smanjiti udio komunalnog otpada upućenog na odlaganje na ciljanu vrijednost od 30 % zahvaljujući ulaganjima u infrastrukturu radi smanjenja odlaganja otpada na odlagališta što uključuje uspostavu centara za ponovnu uporabu, izgradnju postrojenja za razvrstavanje odvojeno prikupljenog komunalnog otpada, izgradnju postrojenja za biološku obradu odvojeno prikupljenog biootpada, izgradnju i opremanje reciklažnih dvorišta i reciklažnih dvorišta za građevinski otpad, nabavu opreme za odvojeno prikupljanje korisnih frakcija komunalnog otpada.

Odvojeno sakupljeni otpadni papir, karton, metal, staklo i plastika i drugi materijali (odvojeno sakupljeni komunalni otpad) će se odvoziti u postrojenja za sortiranje odvojeno sakupljenog komunalnog otpada (sortirnice) radi povećanja vrijednosti odnosno kvalitete odvojeno sakupljenog otpada.

Na temelju navedenog, a u skladu s ovim Pozivom, bespovratna sredstva dodjeljivat će se jedinicama lokalne samouprave i Gradu Zagrebu za izgradnju postrojenja odnosno objekata za sortiranje odvojeno sakupljenog komunalnog otpada u kojima će obavljati niz aktivnosti vezanih uz pripremu odvojeno sakupljenog komunalnog otpada za postupak recikliranja, što uključuje nekoliko kategorija sudionika te svaka dodjela javnih sredstava može potencijalno donijeti korist i omogućiti prednost na tržištu svakoj od tih kategorija sudionika u izgradnji, upravljanju i korištenju tih objekata.

Stoga je u procjeni eventualne dodjele i učinka državne potpore u slučaju javnog financiranja izgradnje i korištenja postrojenja za sortiranje odvojeno sakupljenog komunalnog otpada potrebno razlikovati:

* nositelja projekta tj. vlasnika postrojenja za sortiranje;
* izvođača radova i isporučitelja opreme;
* operatera/upravitelja postrojenja za sortiranje tj. infrastrukture koje pruža usluge krajnjim korisnicima proizvoda/usluga sortiranja, te
* krajnje korisnike postrojenja za sortiranje.

Vlasnici postrojenja za sortiranje odvojeno sakupljenog komunalnog otpada (sortirnice)

U skladu s ovim Pozivom bespovratna sredstva za izgradnju i/ili opremanje postrojenja za sortiranje odvojeno sakupljenog komunalnog otpada mogu se dodijeliti isključivo jedinici lokalne samouprave, Gradu Zagrebu ili više jedinica lokalne samouprave (JLS) koje mogu osigurati godišnje količine odvojeno sakupljenog komunalnog otpada da bi postrojenje bilo ekonomski održivo. Izgradnja i/ili opremanje postrojenja za sortiranje odvojeno sakupljenog komunalnog otpada uključuje projektiranje, građevinske radove i nadzor radova, opremanje sortirnica, tehničku pomoć za upravljanje projektom te aktivnosti promidžbe i vidljivosti. Pritom, budući da u skladu s člankom 10. stavkom 5. Zakona o gospodarenju otpadom (ZGO; NN 84/21), izvršno tijelo jedinice lokalne samouprave i izvršno tijelo jedinice područne (regionalne) samouprave odnosno Grada Zagreba dužno je na svom području osigurati uvjete i provedbu propisanih mjera gospodarenja otpadom. Više jedinica lokalne i područne (regionalne) samouprave (JLP(R)S) odnosno Grada Zagreba može sporazumno osigurati zajedničku provedbu propisanih mjera gospodarenja otpadom, bespovratna sredstva sukladno ovom Pozivu za izgradnju i/ili opremanje postrojenja za sortiranje odvojeno sakupljenog komunalnog otpada mogu se dodijeliti onim JLP(R)S odnosno Gradu Zagrebu koje sklope Sporazum o izgradnji i korištenju zajedničke sortirnice za odvojeno sakupljeni komunalni otpad, a u kojem će urediti međusobna prava i obveze i dokazati da ispunjavaju uvjete za dodjelu sredstava iz ovog Poziva. Navedeno je potrebno sagledati i u kontekstu odredbe članka 64. ZGO-a, koji, između ostalog propisuje obvezu Izvršnom tijelu jedinice lokalne samouprave i Gradu Zagrebu da na svom području dužno osigurati obavljanje javne usluge sakupljanja komunalnog otpada na kvalitetan, postojan i ekonomski učinkovit način, izbjegavajući neopravdano visoke troškove, u skladu s načelima održivog razvoja, zaštite okoliša, osiguravajući pri tom javnost rada kako bi se osiguralo odvojeno sakupljanje miješanog komunalnog otpada iz kućanstava i drugih izvora, biootpada iz kućanstava, reciklabilnog komunalnog otpada, opasnog komunalnog otpada i glomaznog otpada iz kućanstava. Nadalje, članak 88. ZGO-a propisuje obvezu izvršnom tijelu jedinice lokalne samouprave, odnosno Gradu Zagrebu, osiguranje i provedbu propisanih mjera u sustavu sakupljanja posebnih kategorija otpada (u koje spada i ambalažni otpad) prema odredbama pravilnika koji propisuju gospodarenje posebnim kategorijama otpada.

U svrhu ostvarivanja prethodno navedenih ciljeva gospodarenjem komunalnim otpadom, u PGO RH 2023.-2028. indikativno su određeni potrebni dodatni kapaciteti sortirnica (Poglavlja 8.2.1. Postrojenja za sortiranje odvojeno prikupljenih suhih reciklata i 9.1. Procjena potrebnih ulaganja u izgradnju novih sortirnica u PGO-u), što ukazuje na nedostak investicijskih ulaganja bilo privatnih ili drugih ulagača u navedena postrojenja.

Člankom 96. ZGO-a, vezano uz uvjete za sustav proširene odgovornosti proizvođača proizvoda se navodi da FZOEU i Organizacija su dužni prilikom osiguravanja usluga gospodarenja otpadom postupati štedljivo, racionalno, svrsishodno i nepristrano, kako bi se osigurala najveća moguća ekonomska vrijednost sakupljenog otpada koja je tehnički i ekonomski opravdana u svrhu ispunjavanja ciljeva gospodarenja otpadom.

Gospodarenje otpadom je od interesa za RH (čl. 10. stavak 1. ZGO), a na razini JLS odnosno Grada Zagreba kao prvog vlasnika odnosno nositelja projekta izgradnje i/ili opremanja sortirnica ne radi se o državnoj potpori iz članka 107. stavka 1. Ugovora o funkcioniranju Europske unije (u daljnjem tekstu UFEU), budući da člankom 10. stavak 4. ZGO propisano da je izvršno tijelo jedinice lokalne samouprave i izvršno tijelo jedinice područne (regionalne) samouprave odnosno Grada Zagreba dužno na svom području osigurati uvjete i provedbu propisanih mjera gospodarenja otpadom. U gospodarenje otpadom prema ZGO-u, između ostalog spada i djelatnost sakupljanja, prijevoza, oporabe i druge obrade otpada, te uključuje i sortiranje (postupak oporabe otpada R 12-Dodatak II ZGO).

Stoga se može zaključiti da se dodjelom bespovratnih sredstava JLS-u odnosno Gradu Zagreba za izgradnju i/ili opremanje sortirnica za odvojeno sakupljeni komunalni otpad nema za cilj stjecanja prednosti na tržištu (bilo u obliku povećanja tržišnog udjela na određenom geografskom tržištu ili borbe za stjecanje novih geografskih tržišta) odnosno gospodarsku koristi već će se korist od navedene infrastrukture prenijeti na krajnje korisnike tj. građane, što je i zakonska obveza.

S obzirom na to, financiranje infrastrukture sortirnica za odvojeno sakupljeni komunalni otpad u vlasništvu JLS odnosno Grada Zagreba u RH ne utječe na tržišno natjecanje i trgovinu među državama članicama jer se radi o infrastrukturi namijenjenoj mehaničkoj obradi otpada koja nije izravno u konkurenciji sa sličnom infrastrukturom u drugim državama članicama.

Naime, uzimajući u obzir načelo blizine i samodostatnosti u PGO RH 2023.-2028. se prilikom procjene potrebnih ulaganja u izgradnju novih sortirnica pretpostavljalo da će sortiranje odvojeno sakupljenog otpada uglavnom odvijati na području županije u kojoj je nastao otpad. Također, u RH privatno financiranje u ovom sektoru još uvijek nije značajnije razvijeno tako da ostvarivanje gore navedenih ciljeva koji se odnose na obvezu smanjenja količine otpada koji se odlaže na odlagalištima nije ostvarivo bez intervencije države. Nadalje, dodjelom sredstava JLS odnosno Gradu Zagrebu za izgradnju postrojenja za sortiranje odvojeno sakupljenog komunalnog otpada selektivno se u povoljniji položaj ne stavljaju određeni poduzetnici, već se time osigurava korist za cijelo društvo.

Izvođači radova i isporučitelji opreme za postrojenja za odvojeno sakupljeni komunalni otpad

Na razini izvođača radova na izgradnji i/ili opremanju sortirnica odnosno postrojenja za sortiranje odvojeno sakupljenog komunalnog otpada, dodjela državne potpore može se isključiti s obzirom na to da se odabir poduzetnika koji će obavljati navedene radove i poduzetnika koji će isporučivati opremu za opremanje sortirnica vrši putem provedbe postupka javne nabave utvrđenog ZJN-om.

Upravitelji postrojenja za odvojeno sakupljeni komunalni otpad

Ukoliko određena jedinica lokalne samouprave ili više njih, odnosno Grad Zagreb koje su zajedno izgradile predmetnu infrastrukturu tj. vlasnici postrojenja za sortiranje odvojeno sakupljenog komunalnog otpada neće same putem svojih službi obavljati poslove upravljanja izgrađenim postrojenjem za sortiranje odvojeno sakupljenog komunalnog otpada, dodjela državne potpore upraviteljima/operaterima se može isključiti ukoliko se upravljanje izgrađenom infrastrukturom dodijeli po tržišnoj cijeni upravitelju/operateru postrojenja za sortiranje odvojeno sakupljenog komunalnog otpada, čiji odabir je izvršen na temelju konkurentnog, transparentnog, ne-diskriminirajućeg i neuvjetovanog javnog natječaja u skladu s načelima javne nabave. Na taj način isključit će se davanje prednosti na tržištu određenom poduzetniku, a time će i ugovor o upravljanju postrojenjem za odvojeno sakupljeni komunalni otpad, kao i naknada za taj posao biti sklopljeni sukladno uvjetima tržišta i na objektivan način povezani s predmetom odnosno i specifičnim ciljem i uvjetima koji moraju biti ispunjeni za odabir najpovoljnije ponude za upravljanje postrojenjem za sortiranje odvojeno sakupljenog komunalnog otpada.

Pritom, da bi se ispunili navedeni uvjeti odabira upravitelja postrojenja za sortiranje odvojeno sakupljenog komunalnog otpada, JLS odnosno Grad Zagreb kao vlasnici takvih sortirnica bi trebali odabranom ponuditelju omogućiti pokrivanje troškova upravljanja i rada postrojenja uz uobičajeni povrat. Nasuprot tomu, ukoliko upravitelju postrojenja za sortiranje odvojeno sakupljenog komunalnog otpada nije omogućeno ekonomski održivo poslovanje, odnosno ako se cijenama koje upravitelj bude naplaćivao korisnicima postrojenja za sortiranje za odvojeno sakupljeni komunalni otpad (ovlaštenim trgovačkim društvima za recikliranje odnosno obradu) ne bude mogla pokrivati cijena otkupa odvojeno sakupljenog otpada i troškovi njegove obrade/sortiranja, u tom slučaju JLS odnosno Grad Zagreb kao vlasnik postrojenja za sortiranje odvojeno sakupljenog komunalnog otpada upravitelju takvog postrojenja može dodijeliti naknadu kojom će se pokriti razlika između troškova i prihoda upravljanja i vođenja poslova takvog postrojenja. Budući da se u konkretnom slučaju radi o djelatnosti gospodarenja otpadom, koja je sukladno ZGO-u od interesa za RH o obvezi JLP(R)S odnosno Grada Zagreba da na svom području osiguraju uvjete i provedbu propisanih mjera gospodarenja otpada, navedena naknada predstavlja naknadu za obavljanje usluge od općeg gospodarskog interesa, te ne bi predstavljala državnu potporu ako se dodjeljuje u skladu s uvjetima iz presude u predmetu Altmark[[1]](#footnote-2).

Korisnici postrojenja za sortiranje odvojeno sakupljenog komunalnog otpada (trgovačka društva ovlaštena za recikliranje i/ili obradu)

U odnosu na krajnje korisnike postrojenja za sortiranje odvojeno sakupljenog komunalnog otpada, dodjela državne potpore se može isključiti pod uvjetom da krajnji korisnici sortiranog otpada odnosno trgovačka društva za recikliranje ili obradu za taj otpad plaćaju tržišnu cijenu.

## Obveza odabira operatera

Korisnik se obvezuje da će po završetku provedbe odabrati operatera postrojenja za sortiranje odvojeno sakupljenog komunalnog otpada na temelju postupka odabira provedenog prema ZJN-U ili Zakonu o koncesijama (NN 69/17, 107/20). Odabrani postupak odabira operatera postrojenja za sortiranje odvojeno sakupljenog komunalnog otpada Korisnik je obvezan pokrenuti najkasnije u roku od 6 mjeseci/180 dana od dana pravomoćnosti ishođene uporabne dozvole za postrojenje za sortiranje i o tome dostaviti dokaz nadležnom tijelu.

## Dvostruko financiranje

Načelo zabrane dvostrukog financiranja podrazumijeva da se treba izbjegavati dvostruko financiranje istih troškova iz Mehanizma za oporavak i otpornost i drugih programa Unije te javnih izvora.

# PRAVILA POZIVA

## **Prihvatljivost prijavitelja**

Prihvatljivi prijavitelj u sklopu ovog Poziva je jedinica lokalne samouprave (JLS) i Grad Zagreb koja prijavljuje projekt izgradnje i/ili opremanja postrojenja za sortiranje odvojeno sakupljenog komunalnog otpada.

**Ukoliko će više JLS-ova sporazumno (udruženjem)** **osigurati zajedničko provođenje** ove mjere gospodarenja otpadom, u sklopu projektnog prijedloga dostavljaju Sporazum između JLS-ova koje će izgraditi i koristiti postrojenje za sortiranje odvojeno sakupljenog komunalnog otpada te u njemu određuju JLS koja će imati svojstvo Prijavitelja, odnosno Korisnika u okviru ovog Poziva.

JLS određen navedenim Sporazumom kao Prijavitelj podnosi projektni prijedlog putem sustava eNPOO (modula za NPOO) u elektroničkom obliku te u slučaju odabira u ovom postupku dodjele bespovratnih sredstava postaje kao Korisnik ugovorna strana u Ugovoru o dodjeli bespovratnih sredstava za projekte koji se financiraju iz NPOO-a. JLS određena Prijaviteljem prije navedenim Sporazumom je jedina i isključiva ugovorna strana.

JLS-ovi ne moraju nužno biti fizički jedna do druge, tj. susjedni JLS-ovi. Zajednički kapacitet utvrđuje se dogovorno te navodi u Sporazumu kojega potpisuju svi JLS-ovi obuhvaćeni projektnim prijedlogom, odnosno oni koji su dio obuhvata projekta.

## Prihvatljivost partnera i formiranje partnerstva

Prijavitelji moraju djelovati pojedinačno. Partnerske organizacije i partnerstvo bilo koje vrste nisu prihvatljivi. Prihvatljivo je jedino udruživanje na način kako je opisano u točki 4.1. ovih Uputa, a neovisno o broju JLS koji su dio obuhvata projekta, podnositelj projektnog prijedloga je ujedno i potencijalni korisnik koji je zadužen za provedbu projekta (projektnih aktivnosti) na području cijelog obuhvata projekta.

## Kriteriji za isključenje

Nijedan drugi Prijavitelj osim onog navedenog u točki 4.1. Uputa, nije prihvatljivi Prijavitelj. U okviru ovog Poziva, bespovratna sredstva se ne mogu dodijeliti Prijavitelju u slučaju da se tokom provjere utvrdi postojanje dolje navedenih razloga isključenja u odnosu na dostavljenu Izjavu prijavitelja - Obrasca 2 ili druge dokumentacije koje je Prijavitelj obvezan dostaviti.

U okviru ovog Poziva, potpora se **ne može** dodijeliti:

* prijavitelju koji podliježe neizvršenom nalogu za povrat sredstava na temelju prethodne odluke Komisije kojom se potpora što ju je dodijelila država članica ocjenjuje nezakonitom i nespojivom s unutarnjim tržištem, u skladu s odredbom članka 1.točke 4. (a) Uredbe (EU) br. 651/2014; *dokazuje se Izjavom prijavitelja (Obrazac 2);*
* ako je protiv prijavitelja koji ima poslovni nastan u Republici Hrvatskoj ili osobe koja je član njegovog upravnog, upravljačkog ili nadzornog tijela ili ima ovlasti zastupanja, donošenja odluka ili nadzora prijavitelja i koja je državljanin Republike Hrvatske izrečena pravomoćna osuđujuća presuda za jedno ili više sljedećih kaznenih djela; *dokazuje se Izjavom prijavitelja (Obrazac 2):*
* sudjelovanje u zločinačkoj organizaciji, na temelju članka 328. (zločinačko udruženje) i članka 329. (počinjenje kaznenog djela u sastavu zločinačkog udruženja) iz Kaznenog zakona (NN 125/2011, 144/2012, 56/2015, 61/2015, 101/17, 118/18), članka 333. (udruživanje za počinjenje kaznenih djela), iz Kaznenog zakona (NN 110/97, 27/98, 50/00, 129/00, 51/01, 111/03, 190/03, 105/04, 84/05, 71/06, 110/07, 152/08, 57/11, 77/11 i 143/12);
* korupciju, na temelju članka 252. (primanje mita u gospodarskom poslovanju), članka 253. (davanje mita u gospodarskom poslovanju), članka 254. (zlouporaba u postupku javne nabave), članka 291. (zlouporaba položaja i ovlasti), članka 292. (nezakonito pogodovanje), članka 293. (primanje mita), članka 294. (davanje mita), članka 295. (trgovanje utjecajem) i članka 296. (davanje mita za trgovanje utjecajem) Kaznenog zakona (NN 125/11, 144/12, 56/15, 61/15, 101/17, 118/18) i članka 294.a (primanje mita u gospodarskom poslovanju), članka 294.b (davanje mita u gospodarskom poslovanju), članka 337. (zlouporaba položaja i ovlasti), članka 338. (zlouporaba obavljanja dužnosti državne vlasti), članka 343. (protuzakonito posredovanje), članka 347. (primanje mita) i članka 348. (davanje mita) iz Kaznenog zakona (NN 110/97, 27/98, 50/00, 129/00, 51/01, 111/03, 190/03, 105/04, 84/05, 71/06, 110/07, 152/08, 57/11, 77/11 i 143/12);
* prijevaru, na temelju članka 236. (prijevara), članka 247. (prijevara u gospodarskom poslovanju), članka 256. (utaja poreza ili carine) i članka 258. (subvencijska prijevara) Kaznenog zakona. (NN 125/11, 144/12, 56/15, 61/15, 101/17, 118/18) i članka 224. (prijevara), članka 293. (prijevara u gospodarskom poslovanju) i članka 286. (utaja poreza i drugih davanja) iz Kaznenog zakona (NN 110/97., 27/98, 50/00, 129/00, 51/01, 111/03, 190/03, 105/04, 84/05, 71/06, 110/07, 152/08, 57/11, 77/11 i 143/12);
* terorizam ili kaznena djela povezana s terorističkim aktivnostima, na temelju članka 97. (terorizam), članka 99. (javno poticanje na terorizam), članka 100. (novačenje za terorizam), članka 101. (obuka za terorizam), članka 101.a (putovanje u svrhu terorizma) i članka 102. (terorističko udruženje) Kaznenog zakona, (NN 125/11, 144/12, 56/15, 61/15, 101/17, 118/18) i članka 169. (terorizam), članka 169.a (javno poticanje na terorizam) i članka 169.b (novačenje i obuka za terorizam) iz Kaznenog zakona (NN 110/97, 27/98, 50/00, 129/00 ,51/01, 111/03, 190/03, 105/04, 84/05, 71/06, 110/07, 152/08, 57/11, 77/11 i 143/12);
* pranje novca ili financiranje terorizma, na temelju članka 98. (financiranje terorizma) i članka 265. (pranje novca) Kaznenog zakona, (NN 125/2011, 144/2012, 56/2015, 61/2015, 101/2017, 118/2018) i članka 279. (pranje novca) iz Kaznenog zakona (NN 110/97, 27/98, 50/00, 129/00, 51/01, 111/03, 190/03, 105/04, 84/05, 71/06, 110/07, 152/08, 57/11, 77/11 i 143/12);
* dječji rad ili druge oblike trgovanja ljudima, na temelju članka 106. (trgovanje ljudima) Kaznenog zakona, (NN 125/11, 144/12, 56/15, 61/15, 101/17, 118/18) i članka 175. (trgovanje ljudima i ropstvo) iz Kaznenog zakona (NN 110/97, 27/98, 50/00, 129/00, 51/01, 111/03, 190/03, 105/04, 84/05, 71/06, 110/07, 152/08, 57/11, 77/11 i 143/12);
* ako je protiv osobe koja je član upravnog, upravljačkog ili nadzornog tijela ili ima ovlasti zastupanja, donošenja odluka ili nadzora toga gospodarskog subjekta (prijavitelja) i koja nije državljanin RH izrečena pravomoćna sudska presuda kojom je osuđen za kaznena djela prethodne točke i/ili za odgovarajuća kaznena djela, prema nacionalnim propisima države čiji je državljanin osoba koja je član upravnog, upravljačkog ili nadzornog tijela ili ima ovlasti zastupanja, donošenja odluka ili nadzora toga prijavitelja; *dokazuje se Izjavom prijavitelja (Obrazac 2)*;
* prijavitelj kojem je utvrđeno teško[[2]](#footnote-3) kršenje Ugovora zbog neispunjavanja ugovornih obveza, a koji je bio potpisan u sklopu nekog drugog postupka dodjele bespovratnih sredstava i bio je (su)financiran sredstvima EU odnosno ESI fondova; *dokazuje se Izjavom prijavitelja (Obrazac 2);*
* prijavitelju u slučaju da je prijavitelj ili osobe ovlaštene po zakonu za zastupanje proglašen krivim zbog **teškog profesionalnog propusta,** a koji PT1 može na bilo koji način dokazati; *dokazuje se Izjavom prijavitelja (Obrazac 2)*;
* prijavitelj koji je u sukobu interesa u predmetnom postupku dodjele bespovratnih sredstava; *dokazuje se Izjavom prijavitelja (Obrazac 2);*
* prijavitelj koji nije izvršio povrat sredstava prema odluci nadležnog tijela, kako je navedeno u Obrascu izjave prijavitelja/partnera o istinitosti podataka, izbjegavanju dvostrukog financiranja i ispunjavanju preduvjeta za sudjelovanje u postupku dodjele; *dokazuje se Izjavom prijavitelja (Obrazac 2);*
* prijavitelju koji nije izvršio isplate plaća zaposlenicima, plaćanje doprinosa za financiranje obveznih osiguranja (osobito zdravstveno ili mirovinsko) ili plaćanje poreza u skladu s propisima Republike Hrvatske kao države u kojoj je osnovan prijavitelj i u kojoj će se provoditi Ugovor o dodjeli bespovratnih sredstava. U pogledu ove točke, smatra se prihvatljivim da prijavitelj/korisnik nije udovoljio spomenutim uvjetima, ako mu, sukladno posebnom propisu, plaćanje tih obveza nije dopušteno ili mu je odobrena odgoda plaćanja; *dokazuje se Izjavom prijavitelja (Obrazac 2).*

## Broj projektnih prijedloga i ugovora o dodjeli bespovratnih sredstava po Prijavitelju

Prijavitelj po predmetnom Pozivu u postupku dodjele bespovratnih sredstava (u daljnjem tekstu: postupak dodjele) može podnijeti maksimalno jedan projektni prijedlog. S jednim prijaviteljem može se sklopiti samo jedan Ugovor o dodjeli bespovratnih sredstava po ovom pozivu.

## Zahtjevi koji se odnose na sposobnost Prijavitelja, učinkovito korištenje sredstava i održivost rezultata projekta

1. Prijavitelj mora provesti projekt pravovremeno i u skladu sa zahtjevima utvrđenima u Uputama. Prijavitelj mora imati odgovarajuće vlastite kapacitete za provedbu projekta i/ili će osigurati vanjski projektni tim za provedbu projekta, a što Prijavitelj opisuje u Prijavnom obrascu.
2. Prijavitelj treba osigurati učinkovitu uporabu sredstava u skladu s načelima ekonomičnosti, učinkovitosti i djelotvornosti. Prijavitelj mora imati stabilne i dostatne izvore financiranja što dokazuje potpisom Obrasca 3. Izjava prijavitelja o osiguranju vlastitog udjela sufinanciranja.
3. Prijavitelj mora osigurati održivost projekta i projektnih rezultata. Prijavitelj je obvezan osigurati trajnost Projekta, odnosno tijekom razdoblja od 5 (pet) godina od završnog plaćanja Korisniku po Ugovoru o dodjeli bespovratnih sredstava mora osigurati da rezultati Projekta ne podliježu sljedećim situacijama:
* prestanku ili premještanju proizvodne aktivnosti izvan regije razine NUTS 2 u kojoj je primila potporu;
* promjeni vlasništva nad opremom čime se trgovačkom društvu ili javnom tijelu daje neopravdana prednost;
* značajnoj promjeni koja utječe na prirodu projekta, ciljeve ili provedbene uvjete i zbog koje bi se doveli u pitanje njegovi prvotni ciljevi.
1. Prijavitelj tijekom razdoblja od 5 godina od završnog plaćanja po Ugovoru o dodjeli bespovratnih sredstava mora osigurati:
* održavanje postrojenja, opreme i druge imovine nabavljene tijekom projekta, u skladu s uputama/preporukama proizvođača,
* održivost aktivnosti i rezultata kako bi se osiguralo ostvarenje ciljanih pokazatelja utvrđenih u točki 2. Predmet, svrha i pokazatelji Poziva i
* da ne dođe do bitne izmjene projektnih rezultata uslijed promjene prirode vlasništva dijela infrastrukture ili prestanka proizvodne aktivnosti.

Nepridržavanje zahtjeva koji se odnose na sposobnost prijavitelja, učinkovito korištenje sredstava i zahtjeva povezanih s trajnošću, smatrat će se kršenjem Ugovora o dodjeli bespovratnih sredstava te je moguće od Prijavitelja/Korisnika zatražiti povrat sredstava

## Prihvatljivost projekta

|  |
| --- |
| ***Napomena:*** *Kriteriji prihvatljivosti projekta (navedeni niže) provjeravaju se tijekom odgovarajuće faze postupka dodjele (kako je opisano u točki 7. Uputa).*  |

Kako bi bio prihvatljiv, projektni prijedlog mora udovoljavati svim utvrđenim kriterijima prihvatljivosti, kako slijede:

1. Projekt je u skladu s načelom „ne nanosi bitnu štetu“ kako je navedeno u točki 5.3. Uputa (provjerava se uvidom u dostavljeni projektni prijedlog, primarno Obrazac 1. Prijavni obrazac, u dostavljeni i popunjeni Obrazac 4. Obrazac usklađenosti projekta s načelom „ne nanosi bitnu štetu“, u dostavljenu projektno-tehničku dokumentaciju, u dostavljena mišljenja i rješenja koja proizlaze iz zahtjeva Zakona o zaštiti okoliša (NN 80/13, 153/13, 78/15, 12/18, 118/18), Uredbe o procjeni utjecaja zahvata na okoliš (NN 61/14, 3/17), Uredbe o okolišnoj dozvoli (NN 8/14, 5/18), Zakona o zaštiti prirode (NN 80/13, 15/18, 14/19, 127/19) ili drugih propisa;
2. Predloženi projekt potiče povećanje kapaciteta infrastrukture za sortiranje odvojeno sakupljenog komunalnog otpada koja je predviđena u opisu i provedbi NPOO-a, komponente C.1 Gospodarstvo, podkomponente C.1.3. Unaprjeđenje vodnog gospodarstva i gospodarenja otpadom, reforme C1.3. R2 - Provedba projekata za održivo gospodarenje otpadom i investicije C1.3. R1-I1 - Program smanjenja odlaganja otpada, (zahtjev se provjerava uvidom u dostavljeni projektni prijedlog, primarno Obrazac 1. Prijavni obrazac);
3. Projekt doprinosi ciljevima navedenim u ZGO-u (NN 84/21) i PGO RH 2023.-2028. (NN 84/23) (zahtjev se provjerava uvidom u dostavljeni projektni prijedlog, primarno Obrazac 1. Prijavni obrazac);
4. Projekt je usklađen s odredbama ZGO-a (zahtjev se provjerava uvidom u dostavljeni projektni prijedlog, primarno Obrazac 1. Prijavni obrazac);
5. Projekt se provodi na prihvatljivom zemljopisnom području, odnosno u potpunosti na teritoriju RH (zahtjev se provjerava uvidom u dostavljeni projektni prijedlog, primarno Obrazac 1. Prijavni obrazac);
6. Aktivnosti projekta su u skladu s prihvatljivim aktivnostima ovog Poziva (točka 4.7 Uputa) (zahtjev se provjerava uvidom u dostavljeni projektni prijedlog, primarno Obrazac 1. Prijavni Obrazac);
7. Projekt ne uključuje aktivnosti koje su bile dio operacije koja je, ili je trebala biti, podložna postupku povrata sredstava nakon prestanka ili premještanja proizvodne aktivnosti izvan regije razine NUTS2 u kojoj je primljena potpora (zahtjev se provjerava uvidom u dostavljen projektni prijedlog, primarno Obrazac 2. Izjava prijavitelja);
8. Projekt u trenutku podnošenja projektnog prijedloga nije fizički niti financijski završen (zahtjev se provjerava uvidom u dostavljeni projektni prijedlog, primarno Obrazac 1. Prijavni obrazac i Obrazac 2. Izjava prijavitelja);
9. Projekt se, na način opisan u projektnom prijedlogu, ne bi mogao provesti bez potpore iz Mehanizma za oporavak i otpornost (Prijavitelj nema osigurana sredstva za provedbu projekta na način, u opsegu i vremenskom okviru kako je opisano u projektnom prijedlogu, odnosno potporom iz Fondova osigurava se dodana vrijednost, bilo u opsegu ili kvaliteti aktivnosti, ili u pogledu vremena potrebnog za ostvarenje cilja/ciljeva projekta (provjerava se uvidom u dostavljeni projektni prijedlog, primarno Obrazac 1. Prijavni obrazac i Obrazac 2. Izjava prijavitelja);
10. Projekt poštuje načelo nekumulativnosti, odnosno ne predstavlja dvostruko financiranje - predloženi prihvatljivi troškovi (izdaci) nisu prethodno (su)financirani bespovratnim sredstvima, niti će isti troškovi (izdaci), neovisno o okolnostima, biti dvaput financirani iz proračuna Unije. Navedeno znači i da trošak (izdatak) prijavljen u zahtjevu za plaćanje jednog od fonda nije prijavljen za potporu drugog fonda ili instrumenta Unije ili za potporu istog fonda u okviru drugog programa. Također, trošak (izdatak) koji je financiran iz javnih izvora ne može biti/nije financiran iz proračuna Unije i obrnuto (provjerava se uvidom u dostavljeni projektni prijedlog, primarno Obrazac 2. Izjava prijavitelja);
11. Projekt je u skladu s horizontalnim politikama EU o ravnopravnosti spolova i nediskriminaciji, tj. projekt mora barem biti neutralan u odnosu na politike u području ravnopravnosti spolova i nediskriminacije (točka 5.1. Uputa) i u području pristupačnosti za osobe s invaliditetom (točka 5.2. Uputa) (provjerava se uvidom u dostavljeni projektni prijedlog, primarno Obrazac 1. Prijavni obrazac);
12. Provedbenim vremenskim planom aktivnosti projekta završetak projekta je predviđen inicijalno najkasnije do 31.12.2025. (provjerava se u Obrascu 1. Prijavni obrazac);
13. Intenzitet potpore u Obrascu 1 – Prijavni obrazac, Poglavlje Izvori financiranja nije veći od 70,000000% (provjerava se uvidom Obrazac 1- Poglavlje izvori financiranja);
14. Iznos traženih bespovratnih sredstava za projekt u okviru je propisanog najmanjeg i najvećeg dopuštenog iznosa bespovratnih sredstava za financiranje prihvatljivih troškova/izdataka koji se mogu dodijeliti temeljem ovog Poziva, točka 3. Uputa (provjerava se uvidom u dostavljeni Obrazac 1 – Prijavni obrazac, Poglavlje Izvori financiranja);
15. Prijavitelj je dostavio važeću pravomoćnu lokacijsku dozvolu (uključujući i važeće pravomoćne izmjene i dopune, ako je primjenjivo) za zahvat u prostoru za koji se traže bespovratna sredstva, ili je dostavio važeću pravomoćnu građevinsku dozvolu (uključujući i pravomoćne izmjene i dopune, ako je primjenjivo) na svoje ime kao investitora (provjerava se dostavljenim aktom);
16. Prijavitelj je dostavio zemljišno-knjižni izvadak kao dokaz o vlasništva Prijavitelja ili prava građenja upisanog na Prijavitelja, za katastarske čestice u obuhvatu zahvata u prostoru za koji se traže bespovratna sredstva (provjerava se u dostavljenom izvatku koji je izdan i ovjeren od nadležnog tijela),
17. Projektni prijedlog sadrži obvezu Prijavitelja o pokretanju postupka javne nabave za radove/opremanje i to objavom na odgovarajućim javnim portalima u roku od 60 dana od dana dostave Odluke o financiranju te o dostavi vezanog dokaza elektroničkim putem MINGOR/NT/ (provjerava se uvidom u dostavljeni Obrazac 2. Izjava prijavitelja);
18. Dostavljeni projektni prijedlog sadrži obvezu Prijavitelja koji postane Korisnik da će odabrati operatera postrojenja za sortiranje odvojeno sakupljenog komunalnog otpada na temelju postupka odabira provedenog u skladu sa ZJN (NN 120/16, 114/22) ili Zakonom o koncesijama (NN 69/17, 107/20) (dokazuje se uvidom u Obrazac 2. Izjava prijavitelja);
19. Projektni prijedlog sadrži obvezu Prijavitelja za osiguranjem trajnosti operacije na način da se neposredni učinci i rezultati ulaganja ostvareni provedbom projekta očuvaju i koriste pod uvjetima pod kojima su odobreni (provjerava se uvidom u dostavljeni projektni prijedlog, primarno u Obrazac 1. Prijavni obrazac te uvidom u Obrazac 2. Izjava prijavitelja);
20. Niti jedna projektna aktivnost nije obuhvaćena sustavom EU-a za trgovanje emisijama (ETS) (provjerava se uvidom u dostavljeni projektni prijedlog, primarno Obrazac 2. Izjava prijavitelja);
21. Ukoliko više JLS-ova sporazumno provodi projekt, Prijavitelj je u dostavljenoj dokumentaciji projektnog prijedloga dostavio potpisani Sporazum svih JLS-a koje će izgraditi i koristiti postrojenje za sortiranje odvojeno sakupljenog komunalnog otpada (provjerava se uvidom u dostavljeni Sporazum);
22. Projektirani maksimalni kapacitet postrojenja za sortiranje odvojeno sakupljenog komunalnog otpada naveden je u Obrascu 2. Izjava prijavitelja (provjerava se uvidom u Obrazac 2. Izjava prijavitelja)
23. Ukoliko više JLS-ova sporazumno provode projekt, projektirani maksimalni kapacitet postrojenja iz Obrasca 2. Izjava prijavitelja naveden je i u Sporazumu o izgradnji i korištenju postrojenja (provjerava se uvidom u Obrazac 2. Izjava prijavitelja i uvidom u dostavljeni Sporazum);
24. Ukoliko više JLS-ova sporazumno provodi projekt, u Sporazumu o korištenju postrojenja jasno je definirano koja JLS će biti Prijavitelj/Korisnik (provjerava se uvidom u dostavljeni Sporazum);

## Prihvatljive projektne aktivnosti: koja ulaganja su dozvoljena?

Prihvatljive aktivnosti koje se mogu financirati u okviru ovog Poziva su:

* Aktivnosti vezane uz izradu projektno-tehničke dokumentacije potrebne za prijavu projektnog prijedloga (uključujući i potrebne aktivnosti za izradu dokumentacija), izradu projektno-tehničke dokumentacije potrebne za ishođenje građevinske dozvole (bez obzira je li građevinska dozvola ishođena prije podnošenja projektnog prijedloga ili će se ishoditi nakon podnošenja projektnog prijedloga), te aktivnosti vezane uz ishođenje lokacijske i građevinske dozvole;
* Aktivnosti vezane uz pripremu i provedbu postupaka javne nabave radova, usluga i roba za gradnju postrojenja za sortiranje odvojeno sakupljenog komunalnog otpada;
* Aktivnosti građenja i/ili opremanja postrojenja za sortiranje odvojeno sakupljenog komunalnog otpada, uključujući izvedbu građevinskih, strojarskih, elektrotehničkih, obrtničkih i svih drugih radova potrebnih za stavljanje postrojenja u funkciju (pripremni, zemljani, instalaterski i završni radovi, te ugradnja građevnih proizvoda, uređaja, opreme i postrojenja), te neophodne aktivnosti u svrhu ishođenja uporabne dozvole za građevinu;
* Aktivnosti vezane uz priključenje na komunalnu infrastrukturu i osiguranje pristupne ceste isključivo za potrebe postrojenja za sortiranje odvojeno sakupljenog komunalnog otpada;
* Projektantski nadzor;
* Stručni nadzor građenja;
* Usluge koordinatora zaštite na radu u fazi izvođenja radova (koordinator II);
* Aktivnosti obavljanja poslova upravljanja projektom gradnje prema Zakonu o poslovima i djelatnostima prostornog uređenja i gradnje (NN 78/15, 118/18 i 110/19), ukoliko projekt podliježe toj obvezi;
* Aktivnosti informiranja i vidljivosti projekta;
* Aktivnosti upravljanja projektom.

## Opći zahtjevi koji se odnose na prihvatljivost izdataka za provedbu projekta

Proračun projekta treba biti realan i učinkovit tj. troškovi/izdaci projekta moraju biti dostatni za postizanje očekivanih rezultata. Pri određivanju prihvatljivosti izdataka, potrebno je uzeti u obzir poglavlja 4.9. Prihvatljive kategorije troškova i 4.10. Neprihvatljive kategorije troškova.

Pri obračunu i dodjeli bespovratnih sredstava u obzir će se uzimati samo prihvatljivi troškovi. Prihvatljivi troškovi moraju nastati u svrhu provedbe projekta.

Prijavitelj je dužan dostaviti proračun svih planiranih prihvatljivih troškova određenih ovim Uputama. Neprihvatljivi troškovi ne navode se zasebno u proračunu projekta, već se isti unose u ukupnom iznosu u karticu Sažetak proračuna Prijavnog obrasca (Obrazac 1.).

Kako bi bili prihvatljivi, troškovi moraju ispunjavati sljedeće **opće uvjete prihvatljivosti**:

* nastati za vrijeme trajanja (razdoblja) provedbe projekta,
* biti povezani s projektom i nastati u okviru projekta (proračuna projekta) koji je odabran u okviru ovog Poziva, u skladu s kriterijima odabira, a za koji je preuzeta obveza u Ugovoru o dodjeli bespovratnih sredstava,
* biti razumni, opravdani i u skladu s načelom odgovornog financijskog upravljanja, odnosno u skladu s načelima ekonomičnosti, učinkovitosti i djelotvornosti za postizanje rezultata, u skladu s tržišnim cijenama,
* biti usklađeni s pravilima financijskih ograničenja navedenih u točki 4.9. Uputa,
* biti u skladu s ograničenjima navedenim za određene kategorije troškova,
* spadati u prihvatljive kategorije troškova.

## Prihvatljive kategorije troškova

Sljedeće kategorije troškova smatraju se prihvatljivima:

a) Troškovi vanjskih (konzultantskih) usluga vezani uz pripremu i izradu projektno-tehničke dokumentacije potrebne za prijavu projektnog prijedloga, troškovi pripreme i izrade potrebne projektno-tehničke dokumentacije i troškovi komunalnih i vodnih doprinosa u svrhu ishođenja lokacijske i građevinske dozvole;

b) Troškovi vanjskih (konzultantskih) usluga vezani uz uslugu pripreme i provedbe postupaka javne nabave radova, usluga i roba za gradnju postrojenja za sortiranje;

c) Troškovi građenja i/ili opremanja postrojenja za sortiranje odvojeno sakupljenog komunalnog otpada koje uključuju izvedbu pripremnih, zemljanih, građevinskih, strojarskih, elektrotehničkih, obrtničkih, instalaterskih i svih drugih radova, uključujući ugradnju građevnih proizvoda, uređaja i opreme (uključujući i troškove opremanja strojevima za unutarnju manipulaciju otpadom kao što su viličar i utovarivač, te stroja za čišćenje i pranje poda hale sortirnice), kao i troškovi neophodnih aktivnosti u svrhu ishođenja uporabne dozvole za građevinu;

d) Troškovi radova vezani za priključenje na komunalnu infrastrukturu i osiguranje pristupne ceste isključivo za potrebe postrojenja za sortiranje odvojeno sakupljenog komunalnog otpada;

e) Trošak usluge stručnog nadzora građenja;

f) Trošak usluge projektantskog nadzora;

g) Trošak usluge koordinatora zaštite na radu u fazi izvođenja radova (koordinator II);

h) Trošak aktivnosti obavljanja poslova upravljanja projektom gradnje prema Zakonu o poslovima i djelatnostima prostornog uređenja i gradnje (Narodne novine, br. 78/15, 118/18 i 110/19) ukoliko projekt podliježe toj obvezi;

i) Trošak aktivnosti upravljanja projektom, koji obuhvaća upravljanje aktivnostima projekta, administracija i tehnička koordinacija, financijsko upravljanje, izvještavanje i ostale aktivnosti u vezi s upravljanjem projektom;

j) Informiranje i vidljivost, kao npr. troškovi pripreme i tiska promotivnih materijala, troškovi edukacija, promotivnih spotova, plaćenih oglasa i slično, u svezi s ispunjavanjem uvjeta informiranja i vidljivosti)

Navedeno ne predstavlja iscrpnu listu, već može uključivati i sve ostale troškove potrebne za izvođenje/realizaciju projekta dok god su u skladu s općim zahtjevima koji se odnose na prihvatljivost izdataka za provedbu projekta iz točke 4.8. Upute-a.

|  |
| --- |
| ***Napomene:**** ***Prijavitelj treba voditi računa o poštivanju načela DNSH (engl. kratica za Ne čini bitnu štetu) kod nabave opreme (npr. strojevi za manipulaciju otpadom kao viličar i utovarivač, stroj za čišćenje i pranja poda sortirnice i sl.), odnosno projektni prijedlog smije sadržavati samo opremu/uređaje koji imaju nulte emisije plinova ili čestica ili niske specifične emisije plinova ili čestica, gdje je primjenjivo za vrstu opreme/strojeva i raspoloživo na tržištu. Gdje nije primjenjivo ili nije dostupno na tržištu, pogonski agregat mora biti minimalno u skladu s trenutno važećim emisijskim standardima za cestovne i necestovne pokretne strojeve.***
* *Kumulativni iznos troškova dobiven zbrojem iznosa pojedinih troškova pod a), b), i) i j) je prihvatljiv u maksimalnom iznosu do 5% ukupno prihvatljivih troškova za izvođenje radova i/ili opremanje ili u maksimalnom iznosu od 266.000,00 EUR u slučaju da 5% ukupno prihvatljivih kumulativnih troškova projekta iznosi više od 266.000,00 EUR.*
* *Kumulativni iznos troškova usluge stručnog nadzora građenja, projektantskog nadzora i trošak usluge koordinatora zaštite na radu u fazi izvođenja radova (koordinator II) su prihvatljivi u maksimalnom iznosu do 4% ukupno prihvatljivih troškova za izvođenje radova i/ili opremanje.*
* *Kod pripreme prijedloga projekta, tj. proračuna projekta Prijavitelj treba sve troškove koje se odnose na određenu aktivnost uvrstiti pod predloženu prihvatljivu aktivnost sukladno uvjetima ovog Poziva. Ukoliko Prijavitelj uvodi nove aktivnosti te pripadajuće troškove, iste je potrebno detaljno obrazložiti (zašto ih ne može svrstati pod već predložene aktivnosti odnosno troškove).*
 |

## Neprihvatljive kategorije troškova

Neprihvatljivi troškovi Prijavitelja:

* Nadoknadivi PDV tj. porez na dodanu vrijednost za koji Prijavitelj/Korisnik ima pravo ostvariti odbitak
* Kamate na dug
* Trošak povezan s ulaganjem radi postizanja smanjenja emisije stakleničkih plinova iz aktivnosti koje su navedene u Prilogu I. Direktive 2003/87/EZ
* Kupnja korištene opreme
* Kupnja vozila koja se koriste u svrhu upravljanja operacijom
* Otpremnine, doprinosi za dobrovoljna zdravstvena ili mirovinska osiguranja koja nisu obvezna prema nacionalnom zakonodavstvu te neoporezivi bonusi za zaposlene
* Kazne, financijske globe i troškovi sudskog spora
* Operativni troškovi (izuzev troškova upravljanja projektom-ugovoreni kao usluga)
* Troškovi amortizacije
* Leasing
* Kupoprodaja neizgrađenog zemljišta i izgrađenog zemljišta
* Gubici zbog fluktuacija valutnih tečaja i provizija na valutni tečaj
* Bankovni troškovi za otvaranje i vođenje računa, naknade za financijske transfere i drugi troškovi u potpunosti financijske prirode
* Izdaci operacije kojima se ostvaruju neto prihodi nakon njihova dovršetka
* Doprinosi u naravi u obliku izvršavanja radova ili osiguravanja robe, usluga, zemljišta i nekretnina za koje nije izvršeno plaćanje potkrijepljeno dokumentima odgovarajuće dokazne vrijednosti, odnosno svi koji su utvrđeni neprihvatljivima ili uvjetno prihvatljivima

***Napomena:***

*Prijavitelj je dužan dostaviti proračun svih prihvatljivih troškova potrebnih za realizaciju projekta, dok je za neprihvatljive troškove dužan dostaviti ukupan iznos prema izvoru sredstava. Prihvatljivi i neprihvatljivi troškovi čine ukupnu vrijednost projekta. Iznos sufinanciranja odnosi se samo na prihvatljive troškove projekta. Neprihvatljive troškove snosi prijavitelj/korisnik.*

# Horizontalna načela

Prijavitelji su obavezni pridržavati se zakonskih odredbi koje predstavljaju minimalne zahtjeve pri provedbi horizontalnih politika. Poštujući zakonske odredbe projekt je neutralan u pogledu horizontalnih politika, a pripadajući izdaci i aktivnosti neće se smatrati doprinosom horizontalnim politikama već ispunjenjem zakonske obaveze. Ukoliko projekt sadrži dodatne aktivnosti uz propisani minimum poštivanja zakonskih odredbi, tada projekt promiče horizontalne politike EU. Usklađenost projekta s horizontalnim politikama opisuje se u Prijavnom obrascu (Obrazac I).

Projekti koji su u skladu s nacionalnim propisima smatraju se neutralnima[[3]](#footnote-4), o čemu je potrebno pružiti informaciju u odgovarajućem dijelu Prijavnog obrasca (Obrazac I).

Slijedom *Uputa za prijavitelje i korisnike Mehanizma za oporavak i otpornost* (u daljnjem tekstu: Upute o provedbi horizontalnih načela) korisnici su dužni uzeti u obzir horizontalna načela – promicanje ravnopravnosti žena i muškaraca i zabrana diskriminacije, pristupačnost za osobe s invaliditetom i održivi razvoj.

## Promicanje ravnopravnosti žena i muškaraca i zabrana diskriminacije

Osim što projekti moraju biti u skladu sa zahtjevima nacionalnog zakonodavstva tj. Zakona o ravnopravnosti spolova (NN 82/08, 69/17) kao i sa Zakonom o suzbijanju diskriminacije (NN 85/08, 112/12), projektni prijedlog može pridonijeti promicanju jednakih mogućnosti te socijalne uključenosti na način da jedna ili više aktivnosti promoviraju ravnopravnost žena i muškaraca i zabranu diskriminacije, odnosno da sadrži dodatne aktivnosti uz propisani minimum poštivanja zakonskih odredbi.

Neki od primjera dodatnih prilika za promicanje ravnopravnosti žena i muškaraca i zabrane diskriminacije su:

* pozitivne mjere za uklanjanje rodnih i ostalih stereotipa o manjinama iz informativnih i komunikacijskih aktivnosti,
* pozitivne mjere za uklanjanje rodnih stereotipa, nametnutih rodnih uloga iz informativnih i komunikacijskih aktivnosti.

Osim predloženih aktivnosti, Prijavitelj može na razini projektnog prijedloga osmisliti i druge aktivnosti pri promicanju ravnopravnosti žena i muškaraca i zabrane diskriminacije.

## Pristupačnost za osobe s invaliditetom

Smatra se da se unutar ovog Poziva neće javiti izravni ili neizravni učinci na pitanje pristupačnosti za osobe sa invaliditetom. Poštujući zakonske odredbe projekt je neutralan u pogledu pristupačnosti za osobe s invaliditetom, odnosno projektnim prijedlogom se minimalno osigurava usklađenost sa zakonskim zahtjevima u pogledu istih.

Projektni prijedlog mora biti u skladu sa zahtjevima i standardima nacionalnog zakonodavstva vezanog uz pristupačnost za osobe s invaliditetom, te se prilikom ulaganja u postrojenje moraju poštivati odredbe Pravilnika o osiguranju pristupačnosti građevina osobama s invaliditetom i smanjene pokretljivosti (NN 78/13).

Neki od primjera dodatnih prilika za promicanje pristupačnosti za osobe s invaliditetom su:

* korištenje načela univerzalnog dizajna
* radna mjesta osmišljena za osobe s invaliditetom
* Brailleovo pismo za slijepe osobe
* znakovni jezik za gluhe osobe
* educirani prevoditelji za gluho slijepe osobe koji poznaju sve oblike komunikacije koju koriste gluho slijepe osobe (taktilni znakovni jezik, pisanje na dlanu i sl.)
* tekstovi jednostavni za čitanje i razumijevanje za osobe s intelektualnim teškoćama
* dostupnost informacijsko-komunikacijske tehnologije za osobe s invaliditetom, itd.

## Održivi razvoj / Načelo „ne nanosi bitnu štetu“

Predmet ovog Poziva je poticanje uspostave, odnosno izgradnje iopremanja novih **postrojenja** **za** **sortiranje isključivo odvojeno sakupljenog komunalnog otpada (otpadni papir, karton, metal, plastika i drugi materijali)**.

Postrojenja za sortiranje odvojeno sakupljenog komunalnog otpada imaju bitnu i neophodnu ulogu u gospodarenju otpadom jer omogućavaju pripremu otpada i materijala za kasniju ponovnu uporabu i recikliranje. Ova postrojenja potiču i promoviraju kružnu ekonomiju jer omogućavaju održati resurse u uporabi što je duže moguće i dajući maksimalnu vrijednost resursima kroz uporabu u recikliranim materijalima i proizvodima izrađenim iz recikliranog materijala za istu ili sličnu svrhu kao i oporabu proizvoda i obnavljanja na kraju životnog vijeka.

Provedbom projekta i kasnijom uporabom postrojenja za sortiranje odvojeno sakupljenog komunalnog otpada se izravno doprinosi unapređenju sustava gospodarenja kroz primjenu hijerarhije gospodarenja otpadom, smanjenje emisija stakleničkih plinova, sprečavanje i smanjenje rizika štetnog djelovanja otpada na ljudsko zdravlje i okoliš.

Uredbom (EU) 2021/241 o uspostavi Mehanizma za oporavak i otpornost predviđeno je da se iz Mehanizma smiju financirati samo mjere kojima se poštuje načelo „ne nanosi bitnu štetu”. Načelo „ne nanosi bitnu štetu“ podrazumijeva kako gospodarska djelatnost koja se financira proračunskim sredstvima ne nanosi bitnu štetu okolišnim ciljevima, odnosno da nema negativan utjecaj na njih.

Bitna šteta okolišnim ciljevima definirana je u Uredbi (EU) 2020/852 Europskog parlamenta i vijeća od 18. lipnja 2020. o uspostavi okvira za olakšavanje održivih ulaganja i izmjeni Uredbe (EU) 2019/2088 (u daljnjem tekstu: Uredba o taksonomiji).

Nastavno na navedeno projekti moraju biti usklađeni s dolje navedenim ciljevima:

**Okolišni cilj 1. ublažavanje klimatskih promjena**

Projekti trebaju dokazati da neće dovesti do značajnih emisija stakleničkih plinova. Postrojenja za sortiranje odvojeno sakupljenog otpada (sortirnice) omogućuju smanjenje neto emisija stakleničkih plinova oporabom materijala odvojeno sakupljenih iz tokova neopasnog otpada zahvaljujući naknadnoj zamjeni izvornih materijala sekundarnim sirovinama s nižim ugrađenim emisijama stakleničkih plinova. Tamo gdje je moguće, mjera će rezultirati sekundarnim sirovinama pogodnim za zamjenu izvornih materijala u proizvodnim procesima. Najmanje 50% težinski obrađenog odvojeno sakupljenog neopasnog otpada pretvorit će se u sekundarne sirovine.

**Okolišni cilj 2. Prilagodba klimatskim promjenama**

Projekti moraju dokazati da ne dovode do povećanog štetnog utjecaja sadašnje klime i očekivane buduće klime na samu mjeru ili na ljude, prirodu ili imovinu. Obveza uključuje da projekti neće štetno djelovati na napore na prilagodbi ili na razinu otpornosti na fizičke i klimatske rizike drugih ljudi, prirodnu imovinu i ostale ekonomske aktivnosti i da su usklađeni s lokalnim, sektorskim, regionalnim ili nacionalnim naporima na prilagodbi. Predloženi projekti moraju poštovani odredbe Uredbe o procjeni utjecaja zahvata na okoliš
(NN [61/14](http://narodne-novine.nn.hr/clanci/sluzbeni/2014_05_61_1138.html), [3/17](http://narodne-novine.nn.hr/clanci/sluzbeni/2017_01_3_118.html)). Klimatske promjene već utječu na hrvatsko društvo i gospodarstvo te je potrebno na odgovarajući način tretirati sve buduće projekte i investicije kako bi se smanjio utjecaj na klimatske promjene (smanjiti emisije stakleničkih plinova) i kako bi se prilagodili klimatskim promjenama te ranjivost i rizike sveli na najmanju moguću mjeru. Imajući to u vidu Europska komisija je izradila smjernice kako obraditi temu klimatskih promjena u postupcima strateške procjene utjecaja na okoliš (SPUO), procjene utjecaja na okoliš (PUO) i ocjene o potrebi procjene utjecaja zahvata na okoliš (OPUO). Kroz Studiju o utjecaju zahvata na okoliš u slučaju provedbe PUO, odnosno Elaborat zaštite okoliša u slučaju provedbe OPUO trebaju biti razrađene mjere za klimatske promjene, tj. visoke temperature, ekstremne oborine i eroziju tla. Za sve aktivnosti u sklopu projektnog prijedloga, na temelju klimatskih projekcija, mora biti provedena snažna procjena klimatskih rizika i ranjivosti.

**Okolišni cilj 3. Održiva uporaba i zaštita vodnih i morskih resursa**

Projekti moraju dokazati da ne štete dobrom stanju ili dobrom ekološkom potencijalu vodnih tijela, uključujući površinske i podzemne vode ili dobrom stanju okoliša morskih voda.

Očekuje se da projektne aktivnosti imaju neznatan predvidiv negativan utjecaj na ovaj cilj zaštite okoliša, vodeći računa i o izravnim i primarnim neizravnim utjecajima u čitavom životnom vijeku. Postoje dokazi da postrojenja neće rezultirati rizicima narušavanja stanja okoliša koji se odnose na očuvanje kakvoće vode i vodni stres u skladu s Okvirnom direktivom o vodama (2000/60/EZ). U skladu s Direktivom 2011/92/EU i Direktivom 2014/52/EU o izmjeni Direktive 2011/92/EU o procjeni utjecaja određenih javnih i privatnih projekata na okoliš, u fazi postupka ocjene o potrebi procjene utjecaja na okoliš, kako bi projekt bio prihvatljiv, mora biti zaključeno je da se ne očekuju značajni utjecaji projekta na ovaj cilj.

**Okolišni cilj 4. Kružno gospodarstvo, uključujući sprečavanje nastanka i recikliranje otpada**

Prijavitelji moraju opisati na koji način projektni prijedlog doprinosi ovom okolišnom cilju. U skladu s Prilogom VI. Uredbe o uspostavi Mehanizma za oporavak i otpornost projekti koji se financiraju u sklopu ovog Poziva prate se kroz područje intervencije 042, s koeficijentom za izračun potpore za ciljeve povezane s klimatskim promjenama od 40 %. U okviru ovog Poziva **prihvatljiva su postrojenja za sortiranje isključivo odvojeno sakupljenog komunalnog otpada (otpadni papir, karton, metal, plastika i drugi materijali).**

U skladu s navedenim, u postrojenjima za sortiranje odvojeno sakupljenog komunalnog otpada u okviru ovog poziva mora se najmanje 50% ukupne ulazne količine odvojeno sakupljenog komunalnog otpada koja je zaprimljena u postrojenje pripremiti za recikliranje. Ovaj uvjet je također definiran i kao jedan od pokazatelja koji svaki projekt mora ispuniti (ref. poglavlje 2.3. Pokazatelji).

**Okolišni cilj 5. Prevencija i kontrola onečišćenja zraka, vode i tla**

Projekti moraju dokazati da ne dovode do značajnog povećanja emisija onečišćujućih tvari u zrak, vodu ili tlo. Postrojenja za oporabu materijala ne zahtijevaju temeljitu procjenu u smislu načela „Ne nanosi značajnu štetu“ vezano uz sprječavanje i kontrolu onečišćenja zraka, vode i tla.

U skladu s Direktivom 2011/92/EU i Direktivom 2014/52/EU o izmjeni Direktive 2011/92/EU o procjeni utjecaja određenih javnih i privatnih projekata na okoliš, u fazi postupka ocjene o potrebi procjene utjecaja na okoliš kako bi projekt bio prihvatljiv, mora biti zaključeno je da se ne očekuju značajni utjecaji projekta na ovaj cilj.

Također, predloženi projekti moraju uzeti u obzir odredbe Provedbene odluke Komisije (EU) 2018/1147 оd 10.kolovoza 2018. o utvrđivanju zaključaka o najboljim raspoloživim tehnikama (NRT-i), na temelju Direktive 2010/75/EU Europskog parlamenta i Vijeća, za obradu otpada *(priopćeno pod brojem dokumenta C(2018) 5070),* u slučaju da su primjenjivi na njih.

Tijekom građevinskih radova, održavanja i rada postrojenja poduzet će se i provoditi mjere za smanjenje buke, prašine i onečišćujućih tvari na minimum i ti utjecaji su potpuno lokalizirani.

**Okolišni cilj 6. Zaštita i obnova biološke raznolikosti i ekosustava**

Projekti moraju dokazati da nisu štetni za dobro stanje i otpornost ekosustava ili za stanje očuvanosti staništa i vrsta, među ostalim onih od interesa za Uniju.

Usklađenost s ciljem se dokazuje, između ostalog, i sljedećim aspektima:

* + - Provedbom postupaka sukladno obvezama Direktiva o pticama (2009/147/EC) i Direktive o staništima (92/43/EEC) odnosno kroz postupak ocjene o potrebi procjene utjecaja na okoliš (OPUO) i/ili procjena utjecaja na okoliš (PUO) u skladu sa Direktivom 2014/52/EU o izmjeni Direktive 2011/92/EU o procjeni utjecaja određenih javnih i privatnih projekata na okoliš,
		- U Direktivi EU 2014/52/EU i Direktivi 2001/42/EZ (za SPUO), u skladu s praksom u EU, za one planove, programe i zahvate za koje se provodi procjena utjecaja na okoliš (PUO) i Strateška procjena utjecaja zahvata na okoliš (SPUO), hrvatska legislativa u zaštiti okoliša objedinjuje postupak Ocjene prihvatljivosti zahvata na Ekološku mreže s postupkom PUO odnosno SPUO. Zaključci procjene moraju biti ugrađeni u oblikovanje projektnih prijedloga.

Projektni prijedlozi moraju biti u skladu sa zahtjevima Zakona o zaštiti okoliša (NN 80/13, 153/13, 78/15, 12/18,118/18) te u skladu s Uredbom o procjeni utjecaja zahvata na okoliš (NN 61/14, 3/17) i s Uredbom o okolišnoj dozvoli (NN 8/14, 5/18) u slučaju da je primjenjiva. Prijavitelj je dužan dostaviti rješenje o provedenom postupku procjene utjecaja na okoliš i/ili rješenje o ocjeni o potrebi procjene utjecaja na okoliš te, ukoliko primjenjivo, okolišnu dozvolu, sukladno navedenom u točki 6. Uputa. Također, projektni prijedlozi moraju biti u skladu sa Zakonom o zaštiti prirode (NN 80/13, 15/18, 14/19, 127/19). U slučaju projektnog prijedloga koji zahtijeva provođenje postupka prethodne i/ili glavne ocjene prihvatljivosti zahvata za ekološku mrežu, Prijavitelj je dužan dostaviti rješenje o provedenom postupku. Postupak ocjene prihvatljivosti zahvata za ekološku mrežu može biti objedinjen s postupkom procjene utjecaja zahvata na okoliš (gdje je primjenjivo).

Prijavitelji dokazuju da je njihov projektni prijedlog usklađen s uvjetima koji su navedeni za svaki okolišni cilj odnosno s načelom „ne nanosi bitnu štetu“ dostavom ispunjenog Obrasca 1. Prijavni obrazac, ispunjenog Obrasca 4. Obrazac usklađenosti projekta s načelom „ne nanosi bitnu štetu“, dostavom projektno-tehničke dokumentacije, te mišljenjima i rješenjima koja proizlaze iz zahtjeva Zakona o zaštiti okoliša, Uredbe o procjeni utjecaja zahvata na okoliš, Uredbe o okolišnoj dozvoli, Zakona o zaštiti prirode i drugih primjenjivih podrednih propisa.

# Podnošenje projektnog prijedloga

Projektni prijedlog predaje se na temelju ovih Uputa, koristeći obrasce koji su sastavni dio ovog Poziva. Projektni prijedlog, odnosno sva dokumentacija tražena ovim Uputama izrađuje se na hrvatskom jeziku i latiničnom pismu. Dokumentacija izdana od strane nadležnih tijela drugih država mora biti prevedena na hrvatski jezik te ovjerena od strane sudskog tumača.

Projektni prijedlog se podnosi Ministarstvu gospodarstva i održivog razvoja elektronički, putem sustava eNPOO ([https://fondovieu.gov.hr](https://fondovieu.gov.hr/)) te sadržava sljedeće dokumente u traženom formatu:

|  |  |  |
| --- | --- | --- |
| Dokument | Obvezno (da ili ne) | Referenca |
| * 1. Prijavni obrazac[[4]](#footnote-5)
 | da | Obrazac 1. |
| * 1. Izjava prijavitelja
 | da | Obrazac 2. |
| * 1. Izjava prijavitelja o osiguranju vlastitog udjela sufinanciranja
 | da | Obrazac 3. |
| * 1. Obrazac usklađenosti projektnog prijedloga s načelom „ne nanosi bitnu štetu“
 | da | Obrazac 4. |
| * 1. Pojednostavljena analiza troškova i koristi (u xls formatu)
 | da | Obrazac 5 |
| * 1. Rješenje nadležnog tijela o prihvatljivosti zahvata za okoliš ukoliko je za namjeravani zahvat obvezna procjena utjecaja na okoliš ili rješenje nadležnog tijela kojim se utvrđuje da za zahvat nije potrebno provesti procjenu utjecaja zahvata na okoliš ukoliko je za zahvat obvezno provesti ocjenu o potrebi procjene utjecaja na okoliš
 | da(ako je za predloženi zahvat u projektnom prijedlogu primjenjivo | n/p |
| * 1. Akt izdan prema odredbama Zakona o zaštiti prirode (NN [80/13](https://www.zakon.hr/cms.htm?id=27247), [15/18](https://www.zakon.hr/cms.htm?id=27249), [14/19](https://www.zakon.hr/cms.htm?id=38733), [127/19](https://www.zakon.hr/cms.htm?id=42511)) od strane nadležnog tijela u kojem je izrečeno da je isključena mogućnost značajnih negativnih utjecaja zahvata na ciljeve očuvanja i cjelovitosti područja ekološke mreže te da je zahvat prihvatljiv za ekološku mrežu prema odredbama Zakona o zaštiti prirode (obvezno dostaviti presliku akta u slučajevima ako za namjeravani zahvat nije obveza provesti postupak procjene utjecaja na okoliš ili postupak ocjene o potrebi procjene utjecaja na okoliš )
 | da | n/p |
| * 1. Važeća pravomoćna lokacijska dozvola (uključujući i važeće pravomoćne izmjene i dopune, ako je primjenjivo) za zahvat u prostoru za koji se traže bespovratna sredstva

ilivažeća pravomoćna građevinska dozvola (uključujući i pravomoćne izmjene i dopune, ako je primjenjivo) na ime prijavitelja kao investitora  |  da | n/p |
| * 1. Zemljišno-knjižni izvadak kao dokaz o vlasništvu prijavitelja ili pravu građenja upisanog na prijavitelja i to za katastarske čestice u obuhvatu zahvata, izdan i ovjeren od nadležnog tijela
 | da | n/p |
| * 1. Sporazum između JLS-ova koje će koristiti postrojenje za sortiranje odvojeno sakupljenog komunalnog otpada[[5]](#footnote-6)
 | da(ako je primjenjivo) |  |
| * 1. Nacrt dokumentacije o nabavi za radove/opremanje u sklopu aktivnosti uspostave/opremanja postrojenja za sortiranje odvojeno sakupljenog komunalnog otpada
 | da | n/p |

Dokumentacija koja zahtjeva potpis Prijavitelja, mora biti skenirani izvornik, ovjeren pečatom i potpisom ovlaštene osobe za zastupanje, dostavljen elektroničkim putem te dostupan u izvorniku na zahtjev nadležnog tijela.

**VAŽNO:**

Za Prijavitelje koji u trenutku podnošenja imaju samo ishođenu važeću pravomoćnu lokacijsku dozvolu (uključujući i važeće pravomoćne izmjene i dopune, ako je primjenjivo) za zahvat u prostoru za koji se traže bespovratna sredstva prije donošenja Odluke o financiranju tražit će se dokaz da je u međuvremenu ishodio pravomoćnu građevinsku dozvolu.

Molimo obvezno pročitati tekst naveden pod Faza 3 - Donošenje Odluke o financiranju.

|  |
| --- |
| **Napomena:** Projektni prijedlog podnosi se isključivo ispunjavanjem i podnošenjem Prijavnog obrasca putem sustava eNPOO. Svaki priloženi dokument Prijavnom obrascu kroz navedeni sustav mora biti u zasebnoj datoteci. S obzirom na zahtjeve iz poglavlja 7. Postupak dodjele, Tablica 2 – Kriteriji odabira za ocjenjivanje kvalitete, Prijavitelj može imati obvezu dostaviti i drugu dokumentaciju (npr. troškovnike, dokaz o osiguranim vlastitim izvorima financiranja, glavni projekt i sl.) kao dokaz, koja će se koristiti kao izvor provjere prilikom ocjenjivanja projektnog prijedloga.**VAŽNO!** Prijavitelji su dužni planirati dovoljno vremena za registraciju u sustav eNPOO te ispunjavanje i provjeru Prijavnog obrasca u istome, prije željenog vremena podnošenja projektnog prijedloga. Iako je sustav eNPOO dostupan 0-24 sata svim danima, izuzev u vrijeme redovitih ažuriranja sustava, korisnička podrška sustava eNPOO i dostupna je u uredovno radno vrijeme radnim danima. Prijavitelji su, u skladu s prethodno navedenim, dužni planirati dovoljan vremenski period za rješavanje eventualnih nejasnoća, mogućih problema ili nerazumijevanja u radu sustava prilikom ispunjavanja i podnošenja Prijavnog obrasca, te Tijelo nadležno za pojedinu komponentu/podkomponentu NPOO-a ne odgovara po bilo kojoj osnovi u odnosu na svako postupanje ili propuštanje postupanja prijavitelja koje bi zbog opisanih okolnosti dovelo do potencijalne nemogućnosti podnošenja Prijavnog obrasca ili nemogućnosti pravovremenog podnošenja Prijavnog obrasca, ili nemogućnosti podnošenja Prijavnog obrasca u punom opsegu, odnosno za bilo koju štetu ili izgubljenu korist koja bi potencijalno prijavitelju nastala po toj osnovi. |

## Objava, izmjene i dopune poziva i rok za predaju projektnog prijedloga

Poziv se provodi kao otvoreni postupak u modalitetu privremenog Poziva na dostavu projektnih prijedloga s krajnjim rokom podnošenja projektnih prijedloga do 10.4.2024. godine do 12.00 h.

Poziv kao i sve njegove izmjene se objavljuju na javnom portalu sustava eNPOO (<https://fondovieu.gov.hr/>). Obavijest o objavi Poziva kao i obrazložena informacija o izmjenama Poziva, zatvaranju Poziva i obustavi Poziva, objavljuju se na javnom portalu sustava eNPOO (<https://fondovieu.gov.hr/>) i MINGOR-a (<https://mingor.gov.hr/javni-pozivi-i-natjecaji-ministarstva/7389>). Poziv se zatvara istekom krajnjeg roka za podnošenje projektnih prijava.

MINGOR/NT zadržava pravo izmjena Poziva tijekom razdoblja trajanja Poziva. Ako za to postoji potreba, Poziv se nakon objavljivanja može izmijeniti, s jasnom referencom na izmjenu (objavljuje se ponovo cijeli Poziv s jasno označenim izmjenama u tekstu), s obaviješću o izmjeni Poziva, sve na internetskim stranicama eNPOO (<https://fondovieu.gov.hr/>).

Obavijest o izmjenama i/ili dopunama Poziva (ispravak PDP-a, obustava, ranije zatvaranje, produženje roka za podnošenje projektnih prijedloga, otkazivanje nakon isteka roka za podnošenje projektnih prijedloga) se objavljuje na navedenim internetskim stranicama <https://mingor.gov.hr/javni-pozivi-i-natjecaji-7371/javni-pozivi-i-natjecaji-ministarstva/otvoreni-javni-pozivi-i-natjecaji/7390> i <https://fondovieu.gov.hr.>

Dostava projektnog prijedloga dozvoljena je najranije od 19.2.2024. godine od 9.00 h.

Projektni prijedlog podnesen nakon isteka roka za podnošenje projektnih prijedloga bit će isključen iz postupka dodjele.

U slučaju potrebe za obustavljanjem ili zatvaranjem Poziva prije nego je predviđeno Uputama, na mrežnim stranicama MINGOR/NT i sustava eNPOO bit će objavljena obavijest u kojoj će se navesti da je:

* poziv obustavljen na određeno vrijeme (jasno navodeći razdoblje obustave),
* poziv zatvoren prije isteka predviđenog roka za dostavu projektnih prijedloga (jasno navodeći točan datum zatvaranja).

Obrazložena informacija o izmjenama Poziva, zatvaranju Poziva i obustavu Poziva, kao i sam Poziv objavljuju se na internetskim stranicama na mrežnim stranicama MINGOR/NT i sustava eNPOO.

## Pitanja i odgovori

Potencijalni prijavitelji mogu za vrijeme trajanja Poziva postavljati pitanja u svrhu dobivanja dodatnih pojašnjenja i obrazloženja odredbi Poziva. Pitanja s jasno naznačenom referencom na Poziv moguće je postaviti putem sustava eNPOO (<https://fondovieu.gov.hr/portal/pozivi>).

Pitanja se mogu postavljati kontinuirano najkasnije 14 kalendarskih dana prije isteka roka za podnošenje projektnih prijedloga.

Odgovori će se objaviti tijekom postupka dodjele na javnom portalu sustava eNPOO uz dokumentaciju referentnog poziva, u roku od 7 (sedam) kalendarskih dana od dana zaprimanja pojedinog pitanja.

Pitanja i odgovori objavljuju se na javnom portalu sustava eNPOO (<https://fondovieu.gov.hr/portal/pozivi>).

U svrhu osiguravanja poštivanja načela jednakog postupanja prema svim Prijaviteljima, NT ne može dati prethodno mišljenje vezano uz prihvatljivost Prijavitelja, projekta ili određenih aktivnosti i troškova.

## Raspored događanja

MINGOR/NT neće organizirati informativnu radionicu na kojoj mogu sudjelovati svi potencijalni Prijavitelji, te upućuje Prijavitelje da za sve eventualne nejasnoće vezano za uvjete Poziva koriste prethodno navedenu opciju „Pitanja i odgovori“.

**Važni indikativni vremenski rokovi**

|  |  |
| --- | --- |
| ***Rok za podnošenje upita za pojašnjenjem*** | Kontinuirano, a najkasnije 14 kalendarskih dana prije isteka roka za podnošenje projektnih prijedloga. |
| ***Rok za davanje pojašnjenja*** | U roku od 7 kalendarskih dana od dana zaprimanja pojedinog upita, a najkasnije 7 kalendarskih dana prije isteka roka za podnošenje projektnih prijedloga. |
| ***Podnošenje projektnih prijedloga***  | Dostava projektnog prijedloga dozvoljena je najranije od 19.2.2024. od 9.00 h do najkasnije 10.4.2024. do 12.00 h. |
| ***Postupak dodjele bespovratnih sredstava*** | Maksimalno 90 kalendarskih dana, računajući od prvog sljedećeg radnog dana od isteka roka za podnošenje projektnih prijedloga do dana donošenja Odluke o financiranju. |

## Objava rezultata Poziva

Popis Korisnika s kojima je potpisan Ugovor o dodjeli bespovratnih sredstva zajedno s iznosom dodijeljenih bespovratnih sredstava bit će objavljen na mrežnim stranicama MINGOR/NT i javnom portalu eNPOO u roku 15 radnih dana nakon potpisa zadnjeg Ugovora o dodjeli bespovratnih sredstava iz ovog Poziva.

Objava će uključivati minimalno sljedeće podatke:

* naziv Korisnika,
* naziv projekta i njegov referentni broj,
* iznos bespovratnih sredstava dodijeljenih projektu i stopu sufinanciranja (intenzitet potpora),
* kratak opis projekta.

# POSTUPAK DODJELE

## Faze postupka dodjele bespovratnih sredstava

Projektni prijedlog podnosi se kroz sustav eNPOO u elektroničkom obliku unutar roka određenog ovim Pozivom. Podneseni projektni prijedlog dobiva jedinstveni referentni broj (kod projekta). Riječ je o referentnoj oznaci projektnog prijedloga tijekom čitavog trajanja projekta te je nije moguće mijenjati.

Postupak dodjele predstavlja sveobuhvatni postupak odabira projektnog prijedloga koji se sastoji od sljedećih faza postupka dodjele:

* **Faza 1 - Procjena projektnih prijedloga u odnosu na kriterije definirane Pozivom**
* **Faza 2 - Provjera prihvatljivosti izdataka**
* **Faza 3 - Donošenje Odluke o financiranju**

**Provođenje postupka dodjele**

MINGOR/NT i FZOEU/PT su tijela zadužena za provedbu postupka dodjele.

Postupak dodjele traje maksimalno 90 (devedeset) kalendarskih dana, računajući od prvog sljedećeg dana od dana isteka roka za podnošenje projektnih prijedloga do dana donošenja Odluke o financiranju projektnog prijedloga. U opravdanim slučajevima, MINGOR/NT, uz odobrenje Ministarstva financija kao tijela nadležnog za koordinaciju praćenja provedbe NPOO-a može produljiti trajanje postupka dodjele za pojedine ili sve projektne prijedloge, o čemu MINGOR/NT izdaje obavijest.

O rezultatima provedene pojedine faze postupka dodjele prijavitelj se obavještava obaviješću o isključenu ili obaviješću o uspješno provedenoj fazi ili obaviješću o odabiru za financiranje.

S obzirom da je MINGOR/NT tijekom 2023. godine proveo otvoreni poziv „Izgradnja i/ili opremanje postrojenja za sortiranje odvojeno sakupljenog otpadnog papira, kartona, metala, plastike i drugih materijala“ (ref. broj NPOO.C1.3.R2-11.02), ukoliko je isti Prijavitelj podnio projektni prijedlog za isti projektkt postrojenja za sortiranje na ovaj poziv kao za prethodni poziv, te ukoliko za projektni prijedlog podnesen na prethodni poziv nije uspješno završen postupak dodjele bespovratnih sredstava, odnosno ukoliko je u trenutku prijave još uvijek u tijeku postupak rješavanja prigovora, **MINGOR/NT će takav projektni prijedlog automatski odbiti.**

Postojanje mogućeg postupka prigovora provjerava se prvo s Komisijom za razmatranja prigovora MINGOR-a. Ukoliko je Prijavitelj na rješenje MINGOR-a u postupku prigovora pokrenuo upravni spor pred nadležnim Upravnim sudom, ima obvezu dokazati da je taj postupak na njegov zahtjev obustavljen, odnosno da je u obustavio upravni spor prije podnošenja projektnog prijedloga, a kako bi njegov novi projektni prijedlog mogao bit uzet u postupak dodjele bespovratnih sredstava. Ukoliko Prijavitelj na rješenje MINGOR-a u postupku prigovora nije pokrenuo upravni spor pred nadležnim Upravnim sudom, dužan je dati izjavu kojom to dokazuje, kako bi njegov novi projektni prijedlog mogao bit uzet u postupak dodjele bespovratnih sredstava.

**Faza 1 – Procjena projektnih prijedloga u odnosu na kriterije definirane Pozivom**

Faza I (koju provodi MINGOR/NT) sastoji se od slijedećih provjera:

* *Administrativna provjera* projektnih prijedloga provodi se sukladno kriterijima utvrđenima u Pozivu i u Prilogu 2.1. Obrazac administrativne provjere;
* *Provjera prihvatljivosti Prijavitelja* provodi se sukladno kriterijima utvrđenima u Pozivu i u Prilogu 2.2. Kontrolna lista za provjeru prihvatljivosti Prijavitelja;
* *Provjera prihvatljivosti projekta i aktivnosti* provodi se sukladno kriterijima utvrđenima u Pozivu i u Prilogu 2.3. Kontrolna lista za provjeru prihvatljivosti projekta i aktivnosti;
* *Ocjenjivanje kvalitete* projektnih prijedloga provodi se sukladno kriterijima odabira iz Tablice 2 ovih Uputa i upisuje se Obrazac za ocjenjivanje kvalitete (Prilog 2.4.)

U svrhu provođenja provjere prihvatljivosti projekta i aktivnosti te ocjenjivanja kvalitete projektnih prijedloga u sklopu provedbe postupka dodjele bespovratnih sredstava MINGOR/NT osniva Odbor za odabir projekata (Odbor).

Projektni prijedlog koji nije udovoljio jednoj od gore navedenih provjera ne može biti odabran za financiranje. O rezultatima provedenog postupka dodjele prijavitelja dostavlja se obavijest (obavijest o isključenju ili obavijest o udovoljavanju kriterija za financiranje).

Ocjenjivanje kvalitete provodi Odbor za odabir projekata (Odbor) sukladno sljedećim kriterijima odabira u Tablici 2 – Kriteriji odabira za ocjenjivanje kvalitete.

**Tablica 2 - Kriteriji odabira za ocjenjivanje kvalitete**

|  |  |  |
| --- | --- | --- |
| **Kriterij odabira za ocjenjivanje kvalitete** | **Bodovi** | **Izvor za provjeru** |
| **Kriterij odabira 1:** **Vrijednost za novac koju projekt nudi** | **Min. 2 boda****Max. 6 bodova** |
| ***Podkriterij 1.1. Ekonomska korist projekta***Projekt mora u pojednostavljenoj analizi troškova i koristi imati minimalno ENPV>0 ili ERR>SDR da bi se odabrao za financiranje.Projektnom prijedlogu bodovi se dodjeljuju temeljem sljedeće skale:* ENPV>0 ili ERR >SDR - 1 bod
* ENPV>0 i ERR>SDR – 2 boda
* ENPV >O i ERR>SDR i B/C>1 - 3 boda
* ENPV<0 ili ERR<SDR - isključenje iz odabira

*Objašnjenje:* *Ekonomsku korist projekta procjenjujemo kroz ekonomske pokazatelje projekta i to: ENPV Ekonomska neto- sadašnja vrijednost projekta (ENPV), ekonomske stope povrata (ERR) i omjer koristi/trošak projekta (omjer B/C). S društvenog stanovišta projekt je vrijedan financirati kada je ENPV pozitivan i ERR veći od društvene ekonomske stope (SDR) ili barem jedan od tih indikatora da je pozitivan.*  | Min. 1 bodMax. 3 boda | Prijavni obrazac (Obrazac I)iPojednostavljena analiza troškova i koristi (Obrazac 5) |
| ***Podkriterij 1.2. Doprinos projekta zapošljavanju*** Projektnom prijedlogu dodjeljuje se do 3 boda temeljem sljedeće skale: * do pet novostvorenih radnih mjesta – 1 bod
* od 6 do 9 novostvorenih radnih mjesta – 2 boda
* više od 10 novostvorenih radnih mjesta – 3 boda

*Objašnjenje:* *Uspostavom postrojenja za sortiranje otvorit će se nova radna mjesta za rad na tom području.*  | Min. 1 bodMax. 3 boda | Prijavni obrazac (Obrazac I)iPojednostavljena analiza troškova i koristi (Obrazac 5) |
| **Kriterij odabira 2:** **Financijska održivost projekta** (odnosi se prvenstveno na strategiju financiranja po završetku provedbe predmetnog projekta i nakon početka rada postrojenja za sortiranje (uporabe postrojenja) | **Min 1 bod****Max. 2 boda** |
| Projektnom prijedlogu dodjeljuje se do 2 boda temeljem sljedeće skale:* projekt je pokazao financijsku održivost u analizi troškova i koristi – 2 boda
* projekt je pokazao da u pojedinoj godini ima negativan kumulirani novčani tijek, ali je Prijavitelj dostavio Izjavu da će pokriti nedostajuća novčana sredstava i time osigurati održivost projekta - 1 bod
* u slučaju negativnog kumulativnog novčanog tijeka u pojedinoj godini analize i ako Prijavitelj ne dostavi Izjavu da preuzima obvezu osiguranja nedostajućih novčanih sredstava – isključenje iz odabira

*Objašnjenje:**Financijski održivim projektom se uobičajeno smatra kada je kumulirani neto novčani tijek projekta pozivan u svim godinama provedene analize troškova i koristi, List Financijska održivost – redak Kumulirani neto novčani tijek. U slučaju da nije ispunjen taj uvjet u analizi za pojedinu godinu Prijavitelju je dopušteno dati potpisanu Izjavu u kojoj preuzima obvezu osiguranja nedostajućih novčanih sredstava.* | Min. 1 bodMax. 2 boda | Prijavni obrazac (Obrazac I)iPojednostavljena analiza troškova i koristi (Obrazac 5) |
| **Kriterij odabira 3:** **Provedbeni kapaciteti prijavitelja** (uključuju aspekte financijskih, stručnih, iskustvenih i administrativnih kapaciteta) | **Min. 2 boda****Max. 5 bodova** |
| ***Podkriterij 3.1. Tehnički i stručni kapacitet za provedbu projekta***Projektnom prijedlogu dodjeljuje se do 2 boda temeljem sljedeće skale: * Prijavitelj je opisao kapacitete za provedbu projekta, ali bez podrobnijeg opisa zadataka i odgovornosti projektnog tima i članova projektnog tima, navođenja kvalifikacija i iskustva u provedbi projekata – 1 bod
* Prijavitelj je opisao kapacitete za provedbu projekta:
1. podrobno su opisani zadaci i odgovornosti projektnog tima i članova tima, imenovani su članovi projektnog tima te su opisane njihove kvalifikacije i prijašnje iskustvo u provedbi projekata;

**ili**1. podrobno su opisani zadaci i odgovornosti projektnog tima i članova opisane su minimalne kvalifikacije i iskustvo u provedbi projekata koje će biti traženo prilikom odabira članova te opis i podjela odgovornosti članova projektnog tima koji će se tražiti - 2 boda

*Objašnjenje:**Prijavitelj mora imati odgovarajuće vlastite kapacitete za provedbu projekta ili će osigurati vanjski projektni tim za provedbu projekta.**Prijavitelj treba u Prijavnom obrascu navesti i opisati kapacitete za provedbu projekta, odnosno imenovane ljudske resurse za upravljanje projektom (članove projektnog tima) i njihovo prijašnje iskustvo ili minimalno iskustvo koje će biti traženo tijekom njihovog odabira. Prijavitelj također treba navesti opis i podjelu odgovornosti članova projektnog tima, kao dodatni dokaz njegovog razumijevanja pojedinih aspekata upravljanja projektom.* | Min.1 bodMax. 2 boda | Prijavni obrazac (Obrazac 1) |
| ***Podkriterij 3.2. Financijski kapacitet - osiguranje sredstava Prijavitelja za provedbu projekta***Projektnom prijedlogu dodjeljuje se do 3 boda temeljem sljedeće skale:* Prijavitelj u trenutku predaje projektnog prijedloga nema osigurana sredstva za sufinanciranje vlastitog udjela - 1 bod
* Prijavitelj u trenutku predaje projektnog prijedloga ima u cijelosti osigurana sredstva za sufinanciranje vlastitog udjela te je dostavio dokaz (npr. odluka predstavničkog tijela prijavitelja, proračunska stavka iz izvoda proračuna) - 3 boda
* Prijavitelj ne može dokazati da je osigurao ili da će osigurati sredstva za sufinanciranje provedbe projekta - isključenje iz odabira

*Objašnjenje:**Prijavitelj je dokazao da je osigurao ili će osigurati iz vlastitih i/ili drugih izvora sredstva za financiranje razlike između iznosa ukupnih prihvatljivih izdataka projekta te iznosa bespovratnih sredstava koji mogu biti dodijeljeni za financiranje prihvatljivih izdataka u okviru ovog Poziva i svih ukupnih neprihvatljivih troškova/izdataka, neovisno o trenutku nastanka.**Prijavitelj je dostavio dokaz o osiguranju sredstva za sufinanciranje vlastitog sufinanciranja (Obrazac 3) u trenutku predaje projektnog prijedloga.* | Min. 1 bodMax. 3 boda | Izjava prijavitelja o osiguranju vlastitog udjela sufinanciranja (Obrazac 3.)Prijavni obrazac (Obrazac I)Dokazi o osiguranju sredstava za sufinanciranje vlastitog udjela u slučaju da ih Prijavitelj posjeduje (npr. Odluka predstavničkog tijela, proračunska stavka izvoda iz proračuna ili drugo) |
| **Kriterij odabira 4:** **Spremnost projekta za provedbu** (provjera spremnosti za što raniju provedbu zbog ograničenog vremena za postizanje pokazatelja ciljanih vrijednosti u NPOO-u) | **Min. 1 bod****Max. 7 bodova** |
| ***Podkriterij 4.1. Spremnost projekta za početak provedbe u pogledu posjedovanja dozvola za provedbu zahvata***Projektnom prijedlogu dodjeljuje se do 4 boda temeljem sljedeće skale: * Prijavitelj je dostavio važeću pravomoćnu lokacijsku dozvolu i glavni projekt ovjeren od strane ovlaštenog projektanta – 2 bod
* Prijavitelj je dostavio važeću pravomoćnu građevinsku dozvolu na svoje ime kao investitora i glavni projekt – 4 boda
* Prijavitelj nema minimalno važeću pravomoćnu lokacijsku dozvolu za izgradnju postrojenja za sortiranje odvojeno sakupljenog komunalnog otpada - isključenje iz postupka dodjele

*Objašnjenje:**Prijavitelj treba posjedovati i dostaviti minimalno pravomoćnu lokacijsku dozvolu za izgradnju postrojenja za sortiranje odvojeno sakupljenog komunalnog otpada i u* tom slučaju *neće se dodijeliti bodovi, ali ne isključuje se iz postupka dodjele po ovom kriteriju.* *Prijavitelj treba dostaviti i pravomoćnu građevinsku dozvolu u slučajevima kada ju posjeduje za predloženi projekt.* | Max. 4 boda | Pravomoćna važeća lokacijska dozvola ili važeća pravomoćna građevinska dozvola, te glavni projekt ovjeren od strane ovlaštenog projektanta  |
| ***Podkriterij 4.2. Spremnost projekta za provedbu obzirom na status aktivnosti vezanih za javnu nabavu za radove/opremanje postrojenja za sortiranje odvojeno sakupljenog komunalnog otpada***Projektnom prijedlogu dodjeljuje se do 3 boda temeljem sljedeće skale: * Prijavitelj je dostavio nacrt dokumentacije o nabavi za radove/opremanje postrojenja za sortiranje odvojeno sakupljenog komunalnog otpada – 1 bod
* Prijavitelj je dostavio dokaz da je pokrenuo postupak javne nabave za radove/opremanje postrojenja za sortiranje odvojeno sakupljenog otpada – 3 boda

*Objašnjenje:**Pravovremena priprema kvalitetne dokumentacije o nabavi te pokretanje i provedba postupka javne nabave ima značajan utjecaja na provedbu projekta. Prijavitelj u sklopu projektnog prijedloga mora dostaviti minimalno nacrt dokumentacije o nabavi za radove/opremanje postrojenja za sortiranje odvojeno sakupljenog komunalnog otpada, a u slučaju nedostavljanja isključuje se iz odabira.* | Min. 1 bodMax. 3 boda | Nacrt dokumentacije o nabavi za radove/opremanje postrojenja ili dokaz da je pokrenut postupak javne nabave za radove/opremanje |
| **Kriterij odabira 5:****Promicanje održivog razvoja** (uključuje aspekte promicanja korištenja obnovljivih izvora energije, i/ili unaprjeđenja energetske učinkovitosti i/ili smanjenja korištenja prirodnih resursa) | **Min. 1 bod****Max. 9 bodova** |
| ***Podkriterij 5.1. Doprinos projekta promicanja korištenja obnovljivih izvora energije i/ili unapređenje energetske učinkovitosti***Projektnom prijedlogu dodjeljuju se bodovi prema slijedećoj skali:* Projekt će koristiti energiju iz obnovljivih izvora energije - 2 boda

Objašnjenje*:**Projektni prijedlog jasno opisuje doprinos projekta promicanju korištenja obnovljivih izvora energije (npr. ugradnja i* korištenje *energije solarnih panela ili drugih obnovljivih izvora energije). Projektnom prijedlogu u kojem nije planirano korištenje energije iz obnovljivh izvora energije za vlastite potrebe neće se dodijeliti bodovi, ali ne isključuje se iz postupka dodjele po ovom kriteriju.* | Max. 2 boda | Prijavni obrazac (Obrazac 1)iProjektno tehnička dokumentacija za ishođenje lokacijske i/ili građevinske dozvole ili lokacijska dozvola ili građevinska iz koje je vidljiv dokaz tvrdnje |
| ***Podkriterij 5.2. Doprinos smanjenju odlaganja otpada na odlagalište neopasnog otpada***Za masu pripremljenog otpada ze recikliranje (tona/godišnje) projektnom prijedlogu dodjeljuju se bodovi prema slijedećoj skali:* do 1.000 t/g. – 1 bod
* od 1.001 t/g. do 3.000 t/g. – 3 boda
* od 3.001 t/g. do 6.000 t/g. – 5 bodova
* 6.001 t/g. i više – 7 bodova

*Objašnjenje:**U sortirnici za odvojeno sakupljeni komunalni otpad se provodi razvrstavanje/sortiranje zaprimljenog odvojeno sakupljenog komunalnog otpada te se on taj način pripremi za recikliranje. Projektnim prijedlogom potrebno je pripremiti za recikliranje minimalno 50 % od mase odvojeno sakupljenog komunalnog otpada koji je ušao u sortirnicu. Taj otpad/materijal se smatra da se neće odlagati na odlagalište neopasnog otpada i time će sortirnice doprinjeti smanjenju odlaganja otpada. Masa pripremljenog otpada za recikliranje će se izračunati kao aritmetički prosjek petogodišnjeg (pune kalendarske godine rada sortirnice) razdoblja iz Obrasca pojednostavljene analize troškova i koristi, List Operativni P&T, redak 16.* | Min. 1 bodMax. 7 bodova | Prijavni obrazac (Obrazac I)iPojednostavljena analiza troškova i koristi (Obrazac 5) |
| **Dodatni bodovi**Projektnom prijedlogu dodjeljuje se dodatni bodovi u slučaju da projekt provode zajednički 2 ili više JLS  | Max. 2 boda | Potpisani i dostavljen Sporazum JLS-a |
| **Maksimalni broj bodova koje je moguće ostvariti (uključeni i dodatni bodovi):** | **31 bod** |
| **Minimalni broj bodova koje je moguće ostvariti:** | **7 bodova** |

***Napomene***

*U slučaju da je projektni prijedlog isključen po bilo kojem kriteriju/podkriteriju odabira, projektni prijedlog se ne upućuje u slijedeću fazu 2 – provjera prihvatljivosti izdataka.*

*Projektni prijedlozi koji nisu isključeni i ostvare minimalno 7 bodova se upućuju u Fazu 2 - provjera prihvatljivosti izdataka. Ostvareni broj bodova jednak je zbroju ostvarenih bodova po kriterijima odabira i dodatnih bodova. Ostvareni broj bodova se upisuje po završetku ocjene kvalitete uzimajući u obzir i pravovremeno dostavljeno pojašnjenje u slučaju da je pojašnjenje traženo od Prijavitelja. U slučajevima da se pojašnjenje ne dostavi u roku koji je ostavljen za dostavu pojašnjenja, Odbor za odabir projekta će isključit projektni prijedlog iz postupka dodjele osim u slučajevima koji su izvan kontrole i utjecaja prijavitelja.*

**Faza 2 - Provjera prihvatljivosti izdataka**

Provjera prihvatljivosti izdataka provodi se sukladno kriterijima utvrđenima u Pozivu i u Prilogu 2.5. - Kontrolna lista za provjeru prihvatljivosti izdataka. Ovu fazu provodi FZOEU/PT.

**Faza 3 - Donošenje Odluke o financiranju**

Nakon svih prethodno provedenih faza dodjele bespovratnih sredstava, a prije donošenje Odluke o financiranju, članovi Odbora **provjeravaju i potencijalno dvostruko financiranje** za projektne prijedloge koji su došli do faze donošenja Odluke o financiranju.

Članovi OOP-a rezultate provjera dvostrukog financiranja evidentiraju u kontrolnoj listi za provjeru dvostrukog financiranja u Prilogu 2.6.

**Formiranje rang liste**

Nakon provjere dvostrukog financiranja nakon što su svi projektni prijedlozi ocijenjeni i provjereni radi potencijalnog dvostrukog financiranja, Odbor priprema popis (Prioritetnu rang-listu) projektnih prijedloga u kojoj će biti naveden poredak projektnih prijedloga ovisno o rezultatu provedenog ocjenjivanja i unutar raspoložive financijske alokacije, kao i rezervnu listu. U slučaju da dva ili više projektnih prijedloga još uvijek imaju isti broj bodova, prednost će se dati projektnom prijedlogu koji je dobio više bodova po kriteriju 4. Spremnost projekta za provedbu. U slučaju da dva ili više projektnih prijedloga imaju isti broj bodova, prednost će se dati projektnom prijedlogu koji je ostvario veći broj bodova po podkriteriju 5.2. Doprinos smanjenju odlaganja otpada na odlagalište neopasnog otpada. U slučaju da dva ili više projektnih prijedloga još uvijek imaju isti broj bodova, prednost će se dati projektnom prijedlogu koji je ostvario veći broj bodova po Pokriterij 1.1. Ekonomska korist projekta. U slučaju da dva ili više projektnih prijedloga još uvijek imaju isti broj bodova, prednost će se na rang listi dati projektnom prijedlogu kojim se traži manji iznos bespovratnih sredstava.

Rezervnu lista obuhvaća projektne prijedloge koji su zadovoljili minimalni bodovni prag određen Pozivom, ali prelaze okvir raspoloživih financijskih sredstava. Postupak dodjele za projektne prijedloge s rezervne liste može se nastaviti isključivo pod jednakim uvjetima, izuzev uvjeta koji se odnose na rokove postupka, u trenutku kada i ako potrebna financijska sredstva postanu raspoloživa. Pri tome se uvažava redoslijed projektnih prijedloga na rezervnoj listi te (preostala) raspoloživa financijska sredstva iz pripadajuće omotnice. Ukoliko prvi projektni prijedlog s rezervne liste prelazi preostali raspoloživi iznos, navedenom prijavitelju se nudi mogućnost da u odgovarajućoj mjeri poveća udio sufinanciranja, a ukoliko on to odbije, pristupa se prvom idućem projektnom prijedlogu s rezervne liste. Nakon što se utvrdi potreba za ugovaranjem projekata s rezervne liste (tj. kada NT ustanovi da ima višak raspoloživih sredstava), PT obavještava prijavitelja (ili prijavitelje) da se nastavlja postupak za projekte (ili dio projekata) s rezervne liste. Faza 3 postupka dodjele za projekte s rezervne liste nastavlja se sukladno odredbama i u rokovima propisanima ovim Uputama, s tim da rokovi teku (nastavljaju se računati) od dana kada je prijavitelj primio obavijest o nastavku postupka u odnosu na projekte s rezervne liste. Pojašnjava se da tada rok dalje teče, odnosno da se vrijeme koje je proteklo tijekom postupka dodjele, u odnosu na pojedini projektni prijedlog, uračunava u utvrđeni rok. Rezervna lista je važeća 6 mjeseci.

Odluka o financiranju se donosi za projektne prijedloge koji su udovoljili svim kriterijima u prethodnoj fazi postupka dodjele i provjeri potencijalnog dvostrukog financiranja, a u okviru dostupne alokacije NT odlučuje o financiranju projektnih prijedloga uzimajući u obzir prioritetnu rang-listu. Odluku o financiranju donosi čelnik tijela NT, po isteku roka za prigovor ili po dostavi izjave o odricanju od prava na prigovor potpisanu od strane Prijavitelja.

Prije donošenja Odluke o financiranju provjeravaju se preduvjeti za donošenje Odluke o financiranju (ako je primjenjivo), a MINGOR (NT) može i provjeriti je li došlo do promjena ili okolnosti koje bi možebitno odgodile donošenje Odluke o financiranju ili utjecale na ispravnost dodjele. Prijavitelj je obvezan o svakoj promjeni odnosno okolnostima, koje bi mogle odgoditi uvrštavanje projektnog prijedloga u Odluku o financiranju ili utjecati na ispravnost dodjele, bez odgode obavijestiti nadležno tijelo.

**VAŽNO:**

NT obavještava Prijavitelja o njegovom statusu vezano uz broj bodova i poretku na rang listi putem sustava eNPOO. Prijavitelji koji se nalaze na prioritetnoj rang listi, ali su dostavili samo pravomoćnu lokacijsku dozvolu za zahvat u prostoru za koji se traže bespovratna sredstva su obvezni dostaviti presliku u pdf formatu pravomoćne građevinske dozvole na svoje ime kao investitora za predloženi projekt (zahvat) u roku od 8 (osam) kalendarskih od dana dostave obavijesti o njegovom statusu vezano uz broj bodova i poretku na rang listi. U slučaju da Prijavitelj ne dostavi traženi dokaz u navedenom roku isključuje se iz postupka dodjele. Isti uvjet se odnosi i na Prijavitelje na rezervnoj rang listi u slučaju nastavka postupka dodjele za projektne prijedloge s rezervne liste kako je prethodno opisano za rezervnu listu.

Donošenjem Odluke o financiranju završava postupak dodjele bespovratnih sredstava te se pristupa postupku ugovaranja za odabrane projektne prijedloge.

NT obavještava Prijavitelja da je njegov projektni prijedlog odabran za financiranje, obaviješću koja sadržava Odluku o financiranju i informacije o daljnjem postupanju.

NT kao nadležno tijelo za donošenje Odluke o financiranju zadržava pravo ne dodijeliti sva raspoloživa financijska sredstva u predmetnom PDP-u.

Odluka o financiranju sadržava sljedeće podatke:

1. pravni temelj za donošenje Odluke;
2. naziv, adresu i OIB prijavitelja, i ako je primjenjivo, Partnera;
3. naziv i referentni broj projektnog prijedloga;
4. najviši iznos sredstava za financiranje prihvatljivih izdataka projekta;
5. stopa sufinanciranja (intenzitet potpore);
6. tehnički podaci o klasifikacijama Državne riznice i kodovima alokacija;
7. ako je primjenjivo, druge elemente koji se odnose na financiranje

## Pojašnjenja tijekom postupka dodjele bespovratnih sredstava

U bilo kojoj fazi tijekom postupka dodjele, NT i PT može, ako u projektnom prijedlogu dostavljeni podaci nisu jasni, ili je uočena neusklađenost u dostavljenim podacima, koja objektivno onemogućava provedbu postupka dodjele, od prijavitelja zahtijevati pojašnjenja s naznakom da, ako se ne postupi u skladu sa zahtjevom i u zahtijevanom roku, projektni prijedlog se može isključiti iz postupka dodjele. Prema svim prijaviteljima se postupa na jednak način, u skladu s načelom jednakog postupanja. Svaki prijavitelj odgovoran je za pripremanje projektnog prijedloga u skladu s uvjetima Poziva te se pojašnjavanje ne odnosi na to da sustav provedbe i praćenja za NPOO priprema ili usklađuje umjesto prijavitelja pojedine dijelove projektnog prijedloga niti se postupak pojašnjavanja provodi ako aktivnosti nisu razmjerne cilju koji se nastoji postići, a manjkavost projektnog prijedloga (nedostatak potrebnih dokumenata / podataka kao i njihova nepotpunost ili netočnost) je takva da nije razmjerno provoditi postupak pojašnjavanja.

S obzirom na to da Prijavitelj mora dostaviti više od jednog dokumenta (Obrazac 1. Prijavni obrazac, Analizu troškova i koristi, troškovnici projekata gradnje) u kojem će se iskazivati podaci koji se odnose na iznos stavki troškova i/ili intenziteta potpore, kao referentni podaci na temelju kojih će se provoditi postupak dodjele bespovratnih sredstava uzimaju se podaci iz Obrasca 1. Prijavni obrazac. Dakle, smatra se da su podaci koje je Prijavitelj dostavio u Obrascu 1. Prijavni obrazac važeći, bez obzira na eventualnu neusklađenost predmetnih podataka (u odnosu na podatke u Obrascu 1. Prijavni obrazac) u ostalim dokumentima u kojima se iskazuju. Ukupan iznos prihvatljivih troškova/izdataka i bespovratnih sredstava, kao i intenzitet potpore ne mogu biti veći nego što je Prijavitelj zatražio u Obrascu 1. Prijavni obrazac, tj. nije moguće dodijeliti iznos bespovratnih sredstava koji je veći od iznosa navedenog i traženog u dostavljenom Prijavnom obrascu.

Prijavitelj može uputiti zahtjev za dostavom informacija nadležnom tijelu o statusu njegovog projektnog prijedloga na način definiran u obavijesti nadležnog tijela koja se upućuje Prijavitelju na kraju svake faze postupka dodjele. Nadležno tijelo odgovara na zahtjev u roku od 15 (petnaest) radnih dana od dana primitka zahtjeva. Zahtjev Prijavitelja za dostavom informacija ne odgađa početak sljedeće faze postupka dodjele. U odnosu na sve druge informacije, primjenjuju se propisi kojima se uređuje pravo na pristup informacijama. Zahtjev Prijavitelja za dostavom informacijama ne smatra se prigovorom na rezultate postupka dodjele ili bilo koje pojedine faze postupka dodjele.

## Povlačenje projektnog prijedloga

Do trenutka donošenja Odluke o financiranju, u bilo kojoj fazi postupka dodjele, Prijavitelj pisanom obaviješću nadležnom tijelu ili kroz sustav eNPOO može povući svoj projektni prijedlog iz postupka dodjele.

|  |
| --- |
| ***Napomena:*** *Prijavitelj je obvezan o svakoj promjeni odnosno okolnostima, koje bi mogle odgoditi uvrštavanje projektnog prijedloga u Odluku o financiranju ili utjecati na ispravnost dodjele, bez odgode obavijestiti nadležna tijela.* |

## Prigovori u postupku dodjele bespovratnih sredstava

U postupcima dodjele bespovratnih sredstava, prijavitelji imaju pravo podnijeti prigovor ako nisu zadovoljni ishodom postupka, zbog sljedećih razloga:

* povrede postupka opisanog u ovim Uputama i dokumentaciji predmetnog Poziva,
* povrede načela jednakog postupanja, načela zabrane diskriminacije, načela transparentnosti, načela razmjernosti, načela sprječavanja sukoba interesa, načela tajnosti postupka dodjele bespovratnih sredstava,

u roku 8 radnih dana od dana dostave obavijesti (obavijest o isključenju, obavijest o uspješnoj provedenoj fazi dodjele ili obavijest o odabiru za financiranje). Prigovor se podnosi nadležnom tijelu za prigovore na adresu Ministarstvo gospodarstva i održivog razvoja, Radnička cesta 80, 10000 Zagreb ili osobno - predajom u pisarnicu tijela nadležnog za rješavanje prigovora, a nadležno tijelo ga rješava u roku 30 radnih dana od dana zaprimanja. O prigovoru odlučuje čelnik NT rješenjem na temelju prijedloga Komisije za razmatranje prigovora (u nastavku teksta: Komisija). Rješenje čelnika NT dostavlja se podnositelju prigovora. Rješenje je izvršno te se može pokrenuti upravni spor pred nadležnim Upravnim sudom u roku 30 (trideset) dana o dana dostave rješenja.

Prigovor mora biti razumljiv i sadržavati sve što je potrebno da bi se po njemu moglo postupiti, osobito naziv tijela kojem se upućuje, naznaku obavijesti na koju se podnosi, naziv/ime i prezime te adresu prijavitelja, ime i prezime te adresu osobe ovlaštene za zastupanje ako je prijavitelj ima (uključujući punomoć), naziv i referentni broj Poziva, razloge prigovora, potpis prijavitelja ili osobe ovlaštene za zastupanje, naznaku statusa potpisnika prigovora koji ga ovlašćuje na zastupanje prijavitelja (direktor, prokurist, član Uprave itd.) pečat trgovačkog društva prijavitelja i dokumentaciju kojom dokazuje navode iznijete u prigovoru. Teret dokazivanja navedenih činjenica je na prijavitelju.

Prigovor dostavljen izvan roka, podnesen od neovlaštene osobe (osobe koja nije prijavitelj ili nije ovlaštena od strane prijavitelja) te nedopušten, odbacuje se rješenjem.

Da bi se o prigovoru moglo odlučiti, isti mora sadržavati najmanje:

* podatke o prijavitelju,
* naziv i referentnu oznaku Poziva,
* brojčanu oznaku i datum Obavijesti o statusu projektnog prijedloga,
* razloge prigovora,
* potpis prijavitelja ili ovlaštene osobe prijavitelja,
* pečat, ako je primjenjivo,
* naznaku statusa potpisnika prigovora koji ga ovlašćuje na zastupanje prijavitelja (direktor, prokurist, član Uprave),
* punomoć za podnošenje prigovora, ako je primjenjivo.

Nadležno tijelo rješava o prigovoru u roku od 30 (trideset) radnih dana od dana zaprimanja od primitka potpune dokumentacije od nadležnog PT-a. Potpunom dokumentacijom smatra se dokumentacija koja je dostatna za donošenje rješenja o prigovoru.

Kada prigovor sadržava kakav nedostatak koji onemogućuje da bi se po njemu moglo postupiti, odnosno ako je nerazumljiv ili nepotpun, Komisija će pozvati podnositelja da prigovor ispravi, odnosno dopuni u skladu s danom uputom i u tu svrhu mu vratiti prigovor. Ako prigovor bude ispravljen, odnosno dopunjen i predan Komisiji u roku određenom za dopunu ili ispravak, smatrat će se da je podnesen onog dana kada je prvi put bio podnesen. Smatrat će se da je prigovor povučen ako ne bude vraćen u određenom roku i ispravljen u skladu s dobivenom uputom, a ako bude vraćen bez ispravka odnosno dopune slijedom čega se po istom ne može postupiti, odbacit će se rješenjem.

O prigovoru se razmatra na temelju priložene dokumentacije prijavitelja. Odluka o prigovoru se donosi u obliku upravnog rješenja te se protiv istoga može pokrenuti upravni spor.

## Ugovaranje

Po donošenju Odluke o financiranju PT priprema Ugovor o dodjeli bespovratnih sredstava s uspješnim Prijaviteljem, budućim Korisnikom, primjenom obrasca iz Priloga 1 ovog Poziva. NT će po donesenoj Odluci o financiranju obavijestiti Prijavitelja o dokumentaciji koju je potrebno dostaviti kao preduvjet za potpisivanje Ugovora o dodjeli bespovratnih sredstava, te mu za to ostaviti primjeren rok.

Nadležno tijelo osigurava da Prijavitelj prije potpisivanja bude upoznat s odredbama Ugovora o dodjeli bespovratnih sredstava.

Rok za pripremu i potpisivanje Ugovora o dodjeli bespovratnih sredstava ne može biti duži od 30 dana od datuma dostave obavijesti o donošenju Odluke o financiranju Korisniku, može se produžiti na zahtjev Prijavitelja, uz prethodnu suglasnost KT-a, u opravdanim slučajevima koji su uzrokovani događajima izvan utjecaja NT-a i Prijavitelja/Korisnika. Strane Ugovora o dodjeli bespovratnih sredstava su NT, PT i Korisnik.

Kroz sustav eNPOO se obavještava Korisnika da će se u slučaju nepotpisivanja Ugovora o dodjeli bespovratnih sredstava, njegovo potpisivanje otkazati u roku koji odredi nadležno tijelo.

Ugovor o dodjeli bespovratnih sredstava stupa na snagu tek kada ga potpiše zadnja ugovorna strana te je na snazi do izvršenja svih obaveza ugovornih strana. Prije potpisivanja Ugovora, Prijavitelj/Korisnik mora dostaviti Izjavu, koji je potpisao on ili za to ovlaštena osoba, kojom potvrđuje da u odnosu na podatke dostavljene u projektnom prijedlogu, nisu nastupile promjene koje bi utjecale na postupaka dodjele bespovratnih sredstava te donošenja Odluke o financiranju u odnosu na njegov projekt te da su provedbeni kapaciteti Prijavitelja nepromijenjeni.

Prije potpisivanja Ugovora o dodjeli bespovratnih sredstva, pojašnjenja, prilagodbe ili manje korekcije mogu se unijeti u opis projekta u onoj mjeri u kojoj neće dovesti Odluku o financiranju ili biti u suprotnosti s načelom jednakog postupanja prema svim prijaviteljima. Pojašnjenja, prilagodbe i manje korekcije se provode u suradnji s Prijaviteljem. Neće se uzeti u obzir promjene koje su se dogodile od datuma zaprimanja projektnog prijedloga u vezi prihvaljivost projekta i aktivnosti te ocjene kvalitete.

# ODREDBE KOJE SE ODNOSE NA PROVEDBU PROJEKTA

## Razdoblje provedbe projekta

Pod razdobljem provedbe projekta podrazumijeva se datum početka obavljanja aktivnosti i predviđenog završetka obavljanja aktivnosti provedbe projekta. Razdoblje provedbe projekta bit će definirano u Ugovoru.

Razdoblje provedbe projekta traje od početka obavljanja aktivnosti projekta, a najranije počevši od 1. veljače 2020., do završetka obavljanja predmetnih aktivnosti, a inicijalno planirano najkasnije do 31. prosinca 2025.

## Nabava

Kod podnošenja projektnog prijedloga i tijekom provedbe projekta Prijavitelj/Korisnik se mora pridržavati postupaka javne nabave utvrđenih u dokumentaciji Poziva te Uvjetima Ugovora o dodjeli bespovratnih sredstava (Prilog 1 ovog Poziva).

Prijavitelji/Korisnici su obveznici ZJN-a, te su obvezni primijeniti navedeni zakon na postupke nabave u okviru projekta.

Troškovi koji uključuju nabavu bit će prihvatljivi samo pod uvjetom da je nabava provedena u skladu s ovim postupcima, odnosno njihovo nepridržavanje odrazit će se na prihvatljivost izdataka, a PT prilikom provjere ZNS-a koje tijekom provedbe projekta podnosi Korisnik, može proglasiti vezane troškove neprihvatljivima te odrediti financijske korekcije prema prilogu 1.3. Pravila o financijskim korekcijama.

Svi postupci nabave provedeni u okviru prijavljenog projekta, a prije datuma stupanja Ugovora o dodjeli bespovratnih sredstava na snagu također moraju biti provedeni sukladno načelima i pravilima ZJN-a i propisanim u UzP-u., kako bi se mogli smatrati prihvatljivim. Postupci javne nabave ne mogu biti zaključeni prije početka razdoblja provedbe projekta.

## Provjere upravljanja projektom

Nakon potpisivanja Ugovora, MINGOR/NT prati postiže li projekt utvrđene ciljeve i rezultate, dok je PT odgovoran provjeravati provodi li se projekt u skladu s Ugovorom o dodjeli bespovratnih sredstava.

Provjere upravljanja projektom uključuju:

* pregled plana nabave;
* provjere ispravnosti ZNS-ova (ispravnost iznosa i stope financiranja), uključujući:
	+ provjere prihvatljivosti troškova (usklađenost s nacionalnim pravilima prihvatljivosti i pravilima prihvatljivosti Unije);
	+ provjere da je trošak stvarno nastao kod Korisnika i da je plaćen (ako je primjenjivo) i ispravnosti ZNS-a;
	+ provjere usklađenosti postupaka nabave u okviru projekta s primjenjivim pravilima javne nabave;
* provjere dokaza o izvršenim plaćanjima i odgovarajućeg revizijskog traga;
* provjere statusa provedbe projekta;
* provjere usklađenosti s pravilima o održivom razvoju, i zahtjevima koji se odnose na jednake mogućnosti i nediskriminaciju;
* provjere poštivanja pravila EK-a i nacionalnih pravila o informiranju i vidljivosti (promidžbi);
* provjere na licu mjesta;
* financijsko zaključenje projekta i
* provjere projekta nakon dovršetka njegove provedbe (provjere trajnosti projekta, neto prihoda i pokazatelja).

MINGOR/NT i FZOEU/PT mogu, u svrhu praćenja napretka provedbe projekata, od Korisnika zahtijevati dostavu redovnih ili *ad hoc* izvješća o provedbi projekata, ostvarivanju pokazatelja, primjeni horizontalnih načela ili drugim informacijama potrebnima za izvještavanje ili provedbu i vrednovanje NPOO-a.

MINGOR/NT, FZOEU/PT, kao i bilo koji vanjski revizor ovlašten od strane navedenih tijela, kada ocijene potrebnim, mogu obaviti nenajavljenu provjeru na licu mjesta, neovisno jedan o drugom. O namjeri nisu dužni obavijestiti Korisnika.

U razdoblju od 5 godina nakon završnog plaćanja Korisniku po Ugovoru, FZOEU/PT ima pravo provjeravati trajnost operacija, postizanje učinka, pokazatelje rezultata, sprečavanje prekomjernog financiranja, korištenje imovine u skladu s Ugovorom, usklađenost operacije s horizontalnim politikama EU-a itd.

Prilikom provjere statusa provedbe projekta posebno će se provjeravati ostvarenje postignuća rezultata i pokazatelja projekta u skladu s ciljanim vrijednostima utvrđenima u Ugovoru. U slučaju da korisnik ne ostvari planiranu razinu pokazatelja, PT ima pravo od korisnika zatražiti izvršenje povrata sredstava sukladno pravilima o financijskim korekcijama.

*Napomena*:

Provjera usklađenosti projekta s načelom „Ne nanosi bitnu štetu“ također će biti predmet provjere tijekom provedbe projekta, a ne samo kao dio provjere prihvatljivosti projektnog prijedloga.

## Podnošenje zahtjeva za nadoknadom sredstava

Mogućnosti i uvjeti za podnošenje Zahtjeva za nadoknadom sredstava određeni su u Ugovoru o dodjeli bespovratnih sredstava (Prilog I ovog Poziva).

Isplata prihvatljivih izdataka iz bespovratnih sredstava Korisniku vršit će se metodom nadoknade i metodom plaćanja. **Metoda plaćanja,** odnosno postupak potraživanja neplaćenih izdataka, podrazumijeva da Korisnik podnosi zahtjev za nadoknadom nastalih, ali neplaćenih troškova te po plaćanju istih u cijelosti podnosi dokaz o izvršenoj uplati. **Metoda nadoknade,** odnosno postupak potraživanja plaćenih troškova, podrazumijeva da Korisnik na temelju dokaza o izvršenoj uplati podnosi ZNS nastalih i u cijelosti plaćenih prihvatljivih troškova.

Korisnik ima pravo izabrati hoće li Zahtjevom za nadoknadom sredstava potraživati troškove po metodi nadoknade, metodi plaćanja ili kombinacijom navedenih metoda.

Korisnik podnosi ZNS, koji uključuje Izvješće o napretku provedbe projekta u roku od 15 (petnaest) dana od isteka svaka 3 (tri) mjeseca od sklapanja Ugovora o dodjeli bespovratnih sredstava. Korisnik Zahtjev za nadoknadom sredstava može podnijeti i češće od navedenog ako se za tim ukaže potreba, ali ne češće od svakih 30 dana. Najniži iznos izdatka koji se može prikazati u Zahtjevu za nadoknadom sredstava iz članka 13. Općih uvjeta iznosi 13.300,00 EUR. Navedeno ograničenje se ne primjenjuje pri podnošenju Završnog zahtjeva za nadoknadom sredstava.

Ako se sredstva potražuju retroaktivno (ograničeno za aktivnosti koje su započele prije stupanja na snagu Ugovora o dodjeli bespovratnih sredstava ako razdoblje provedbe i razdoblje prihvatljivosti počinje prije stupanja na snagu Ugovora o dodjeli bespovratnih sredstava), ona moraju biti uključena u prvi ZNS koji podnosi Korisnik. Korisnik može dostaviti prvi ZNS danom stupanja Ugovora na snagu, a najkasnije u roku od 15 (petnaest) dana od isteka prva tri mjeseca od datuma potpisivanja Ugovora o dodjeli bespovratnih sredstava.

Korisnik podnosi Završni ZNS FZOEU/PT-u u roku od 30 (trideset) dana od isteka razdoblja provedbe projekta.

Rok za izvršenje plaćanja Korisniku je 30 (trideset) dana od dana isteka roka za pregled predmeta obveze (zahtjeva za nadoknadu sredstava/završnog zahtjeva za nadoknadu sredstava).

Detaljnije odredbe koje se odnose na mogućnosti i uvjete za podnošenje ZNS-a određeni su u Ugovoru o dodjeli bespovratnih sredstava (Prilog 1 ovog Poziva).

## Povrat sredstava

Ako postoji opravdana sumnja ili je utvrđeno da je ugroženo izvršavanje Ugovora značajnim nepravilnostima, NT može obustaviti plaćanja, odnosno ako je navedeno utvrđeno, obustaviti plaćanja i/ili zahtijevati povrat plaćenih iznosa razmjerno težini utvrđenih nepravilnosti. Razlozi i osnova za pokretanja postupka obustavljanja plaćanja i povrata sredstava bit će definirani Ugovorom.

Svaki projekt podliježe postupku povrata sredstava u slučaju nepoštivanja zahtjeva koji se odnose na sposobnost Korisnika, učinkovito korištenje sredstava i trajnost projekta (točka 4.5. Uputa).

Osnove za pokretanje postupka povrata mogu biti:

* Odluka o otkrivenoj nepravilnosti vezanoj uz dodijeljena bespovratna sredstva
* Odluka o raskidu Ugovora
* Naknadno utvrđenje da je Korisniku isplaćen iznos bespovratnih sredstava koji mu ne pripada
* Odluka o povratu potpore koja je utvrđena nezakonitom i nespojivom s unutarnjim tržištem.

## Revizije projekta

Imovina koja je stečena u Projektu mora se koristiti u skladu s Opisom Projekta koji će biti sastavni dio Ugovora o dodjeli bespovratnih sredstava (Prilog 1 ovog Poziva).

Detaljnije odredbe koje se odnose na reviziju, imovinu i osiguranje bit će određene u Ugovoru o dodjeli bespovratnih sredstava (Prilog 1 ovog Poziva).

## Informiranje i vidljivost

Korisnik će se pridržavati zahtjeva vezanih za informiranje i vidljivost navedenih u Ugovoru i njegovim prilozima. Korisnikje posebno dužan poduzeti sve potrebne korake kako bi objavio činjenicu da EU sufinancira projekt te da je projekt koji se provodi u sklopu NPOO-a.

Vezano za obveze vidljivosti projekata financiranih u okviru NPOO-a, sukladno Uredbi RRF-a, gdje je to primjenjivo, ispravno i vidljivo moraju se provesti mjere vidljivosti u svim komunikacijskim aktivnostima na razini projekta i na razini države članice, koristeći izjavu o financiranju *(koja glasi: „Financira Europska unija – NextGenerationEU”),* uzimajući u obzir i:

* Kada se prikazuje zajedno s drugim logotipom, amblem Europske unije mora biti prikazan barem jednako istaknuto i vidljivo kao i drugi logotipi. Amblem mora ostati zaseban i odvojen i ne može se mijenjati dodavanjem drugih vizualnih oznaka, brendova ili teksta. Osim ovog amblema, nikakav drugi vizualni identitet ni logotip ne smiju se koristiti za isticanje potpore EU;
* Kada je to primjenjivo, država članica dužna je navesti sljedeće odricanje od odgovornosti: „*Financira Europska unija – NextGenerationEU. Izneseni stavovi i mišljenja samo su autorova i ne odražavaju nužno službena stajališta Europske unije ili Europske komisije. Ni Europska unija ni Europska komisija ne mogu se smatrati odgovornima za njih*.”

Amblemi i izjava dostupni su na linku:

<https://ec.europa.eu/regional_policy/en/information/logos_downloadcenter/>

Generator uzoraka: <https://www.euinmyregion.eu/generator>

Osim mjera informiranja i vidljivosti koje Korisnik samostalno poduzima u okviru projekta, korisnik je obavezan odazvati se na pozive NT i PT za sudjelovanje na organiziranim događanjima informiranja i vidljivosti.

# ZAŠTITA OSOBNIH PODATAKA

Zaštita osobnih podataka temelji se na Uredbi (EU) 2016/679 Europskog parlamenta i Vijeća od 27. travnja 2016. o zaštiti pojedinaca u vezi s obradom osobnih podataka i o slobodnom kretanju takvih podataka te o stavljanju izvan snage Direktive 95/46/EZ (Opća uredba o zaštiti podataka) te odredbama Zakona o provedbi Opće uredbe o zaštiti podataka (NN 42/18).

* 1. Prijavom na Poziv Prijavitelj pristaju i osiguravaju da se osobni podaci koji se dostavljaju u okviru projektnog prijedloga, kao i drugi podaci koji se mogu smatrati osobnim podacima koje Prijavitelj dostavlja tijelima sustava upravljanja i kontrole NPOO-a u svrhu učinkovite provedbe postupka dodjele bespovratnih sredstava, izvršavanja ugovora o dodjeli bespovratnih sredstava te provedbe revizije (potonje u odnosu na sve zaprimljene projektne prijedloge u okviru Poziva), u tu svrhu obrađuju, koriste i razmjenjuju. Ti se podaci mogu razmjenjivati:
	+ između tijela sustava upravljanja i kontrole korištenja sredstava NPOO-a koja su nadležna za komponentu/podkomponentu iz kojeg se projekt sufinancira za sve specifične ciljeve navedenog programa te NT i PT)
	+ između gore navedenih tijela i tijela koja su ovlaštena provoditi reviziju sustava upravljanja i kontrole NPOO-a te reviziju operacija (Neovisno revizijsko tijelo, Tijelo za reviziju, Tijelo za ovjeravanje, EK, Europski revizorski sud, OLAF, drugi revizor kojeg su ta tijela, NT i PT za navedeno ovlastili).
	1. Prijavom na Poziv Prijavitelj pristaju da se podaci koji se dostavljaju u okviru projektnog prijedloga, a to su kontakt podaci (adresa elektroničke pošte, adresa prebivališta/sjedišta), neovisno je li riječ o Prijavitelju čiji je projektni prijedlog odabran za sufinanciranje u okviru poziva ili ne, mogu dalje obrađivati i razmjenjivati i s osobama koje je NT ovlastio obavljati vrednovanja na temelju Uredbe (EU) br. 1303/2013 te koristiti u svrhu provedbe tih vrednovanja. Cilj vrednovanja je utvrditi kako je podrška iz NPOO-a pridonijela ciljevima svakog pojedinog prioriteta, tj. svakog specifičnog cilja unutar prioriteta. Da bi se utvrdili mjerljivi rezultati intervencija, koje se podupiru iz NPOO-a u razdoblju 2021.-2026., veliki naglasak stavljen je na vrednovanje te će se uspješnost intervencija mjeriti njihovim rezultatima i učincima, odnosno ostvarenjem boljih vrijednosti pokazatelja.

Podaci iz točki 1. i 2. se čuvaju dok za navedeno postoji svrha, najdulje deset godina nakon zatvaranja NPOO-a.

Dodatne napomene:

Identitet i kontaktni podaci voditelja obrade: Ministarstvo gospodarstva i održivog razvoja, Radnička cesta 80, 10 000 Zagreb (OIB:19370100881).

Kontakt podaci službenika za zaštitu podataka: <https://mingor.gov.hr/etika-i-posebna-imenovanja/2175>.

Zahtjev za utvrđenje povrede prava se podnosi nadzornom tijelu (Agencija za zaštitu osobnih podataka).

Uvažavajući gore istaknuto Prijavitelj postupajući na opisani način razumije i prihvaća da se podaci prikupljaju u svrhu učinkovite provedbe postupka dodjele bespovratnih sredstava u odnosu na njihov projektni prijedlog, kao i činjenicu da se s uspješnim Prijaviteljem sklapa ugovor o dodjeli bespovratnih sredstava te da se prikupljanje i obrada podataka temelji na nužnosti za izvršavanje ugovora, odnosno poduzimanju radnji na zahtjev ispitanika prije sklapanja ugovora, u smislu članka 6. stavka 1. točke (b) Opće uredbe o zaštiti podataka.

U odnosu na točku 2., a vezano uz vrednovanja koja nisu obvezna u skladu s odredbama Uredbe (EU) br. 1303/2013, pravo je Prijavitelja od voditelja obrade zatražiti pristup osobnim podacima i ispravak ili ograničavanje obrade koji se odnose na ispitanika ili prava na ulaganje prigovora na obradu takvih te prava na prenosivost podataka. Prijavitelj ima pravo u bilo kojem trenutku povući privolu, pri čemu to ne utječe na zakonitost obrade koja se temeljila na informiranoj privoli prije nego što je ona povučena.

# OBRASCI I PRILOZI

Obrasci koji su sastavni dio ovog Poziva:

Obrazac 1. Prijavni obrazac – elektronička verzija dostupna u sustavu eNPOO

Obrazac 2. Izjava prijavitelja

Obrazac 3. Izjava prijavitelja o osiguranju vlastitog udjela sufinanciranja

Obrazac 4. Obrazac usklađenosti projekta s načelom „Ne nanosi bitnu štetu“

Obrazac 5. Pojednostavljena analiza troškova i koristi

Prilozi koji su sastavni dio ovog Poziva:

Prilog 1 – Ugovor o dodjeli bespovratnih sredstava s prilozima

1.1 Ugovor o dodjeli bespovratnih sredstava za projekte koji se financiraju iz Mehanizma za oporavak i otpornost

1.2. Opći uvjeti koji se primjenjuju na projekte financirane iz Mehanizma za oporavak i otpornost

1.3. Pravila o financijskim korekcijama

Prilog 2 – Kriteriji i obrasci postupka dodjele bespovratnih sredstava

2.1 Obrazac administrativne provjere

2.2 Kontrolna lista za provjeru prihvatljivosti prijavitelja

2.3 Kontrolna lista za provjeru prihvatljivosti projekta i aktivnosti

2.4 Obrazac za ocjenjivanje kvalitete

2.5 Kontrolna lista za provjeru prihvatljivosti izdataka

2.6. Kontrolna lista za provjeru dvostrukog financiranja

# POPIS KRATICA

EK Europska komisija

EU Europska unija

FZOEU Fond za zaštitu okoliša i energetsku učinkovitost

JLS Jedinica lokalne samouprave

KT Tijelo nadležno za koordinaciju praćenja provedbe NPOO-a

MINGOR Ministarstvo gospodarstva i održivog razvoja

NN Narodne novine

NPOO Nacionalni plan oporavka i otpornosti 2021.-2026.

NUTS engl. *Nomenclature of Territorial Units for Statistics*

PDP Poziv na dostavu projektnih prijedloga

PDV Porez na dodanu vrijednost

PGO RH Plan gospodarenja otpadom RH za razdoblje 2023.-2028.

PT Provedbeno tijelo

RH Republika Hrvatska

SL Službeni list (Europska unija)

NT Tijelo nadležno za provedbu komponente/podkomponente

ZJN Zakon o javnoj nabavi

ZGO Zakon o gospodarenju otpadom

ZNS Zahtjev za nadoknadom sredstava

1. *Predmet C-280/00 Altmark Trans and Regierungspräsidium Magdeburg protiv Nahverkehrsgesellschaft Atmark [2003] Izvješća Europskog suda I-7747. U toj je presudi Europski Sud smatrao da naknada za obavljanje usluge od općeg gospodarskog interesa ne predstavlja državnu potporu u smislu članka 107. UFEU pod uvjetom da su istodobno (kumulativno) ispunjena četiri kriterija, kako slijedi:*

	* *Prvo, poduzetniku koji prima naknadu moraju zaista biti povjerene obveze pružanja javnih usluga i te obveze moraju biti jasno određene (npr. u odluci o odabiru/Ugovoru o odabiru/ Ugovoru o koncesiji),*
	* *Drugo, parametri na temelju kojih se izračunava naknada moraju biti utvrđeni unaprijed, na objektivan i transparentan način,*
	* *Treće, naknada ne smije premašiti iznos neophodan za pokrivanje svih ili dijela troškova koji su nastali pri izvršenju obveze javne usluge, uzimajući u obzir relevantne prihode i razumnu dobit,*
	* *Četvrto, ako u konkretnom slučaju poduzetnik kojem je povjereno izvršenje obveze pružanja javne usluge nije izabran na temelju postupka javnog natječaja koji bi omogućio izbor ponuditelja koji bi takve usluge mogao pružiti po najpovoljnijim uvjetima za zajednicu, visina potrebne naknade mora se odrediti na temelju analize troškova koje bi imao tipičan poduzetnik, kojim se dobro upravlja i koji ima odgovarajuća potrebna sredstva.* [↑](#footnote-ref-2)
2. ***Teško kršenje ugovora*** *obuhvaća situacije: (a) ako je nadležno tijelo od Prijavitelja u svojstvu Korisnika za drugi projekt financiran kroz neki drugi postupak dodjele zatražilo* ***povrat svih dodijeljenih sredstava****; ili (b) ako je nadležno tijelo* ***jednostranom odlukom raskinulo*** *Ugovor o dodjeli bespovratnih sredstava.* [↑](#footnote-ref-3)
3. *Neutralno znači da je projekt zadovoljio zakonski minimum, te da neće dobiti bodove za doprinos horizontalnim načelima.* [↑](#footnote-ref-4)
4. *Prijavni obrazac bit će dostupan na sljedećoj mrežnoj stranici* [*https://fondovieu.gov.hr*](https://fondovieu.gov.hr)*. Na javnom portalu* [*https://fondovieu.gov.hr/portal*](https://fondovieu.gov.hr/portal) *nalaze se Korisničke upute za rad u sustavu. Aplikacija podržava sljedeće Internet preglednike: Internet Explorer 9 ili novije verzije te Google Chrome 23.0 ili novije verzije. Prijavni obrazac potrebno je dostaviti (podnijeti) u elektroničkom formatu putem sustava eNPOO od strane ovlaštene osobe Prijavitelja, autentificirane kroz uslugu Nacionalnog identifikacijskog i autentifikacijskog sustava. (NIAS).* [↑](#footnote-ref-5)
5. *Sporazum između više JLS-ova mora obavezno sadržavati kapacitet postrojenja i odredbu tko je Prijavitelj/Korisnik.* [↑](#footnote-ref-6)